title: Id-Direttiva tal-Kunsill 97/75/KE tal-15 ta' Diċembru 1997 li temenda, u testendi għar-Renju Unit tal-Gran Brittanja u l-Irlanda ta' Fuq, id-Direttiva 96/34/KE dwar il-qafas ta' ftehim dwar il-leave tal-ġenituri konkluż mill-UNIIE, ĊEIP u l-KETU

text:
Avviż Legali Importanti

|

31997L0075

Official Journal L 010 , 16/01/1998 P. 0024 - 0024

		Id-Direttiva tal-Kunsill 97/75/KEtal-15 ta' Diċembru 1997li temenda, u testendi għar-Renju Unit tal-Gran Brittanja u l-Irlanda ta' Fuq, id-Direttiva 96/34/KE dwar il-qafas ta' ftehim dwar il-leave tal-ġenituri konkluż mill-UNIIE, ĊEIP u l-KETUIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 100 tiegħu,Wara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-Kunsill, waqt li jaġixxi skond il-Ftehim dwar il-politika soċjali anness mal-Protokoll 14 tat-Trattat, u b'mod partikolari l-Artikolu 4(2) tiegħu, adotta d-Direttiva 96/34/KE [4]; billi, b'riżultat ta' dan, l-imsemmija Direttiva ma tapplikax għar-Renju Unit tal-Gran Brittanja u ta' l-Irlanda ta' Fuq;Billi l-Kunsill Ewropew ta' Amsterdam, li sar fis-16 u s-17 Ġunju 1997, innota b'approvazzjoni l-ftehim tal-Konferenza Intergovernamentali biex tinkorpora l-Qbil dwar il-politika soċjali fit-Trattat u nnota wkoll li kellu jinstab mezz sabiex jingħata effett legali, skond ix-xewqa tar-Renju Unit tal-Gran Brettanja u l-Irlanda ta' Fuq, biex jiġu aċċettati Direttivi diġà adottati fuq il-bażi ta' dak il-qbil qabel ġie ffirmat it-Trattat ta' Amsterdam; billi din id-Direttiva tfittex li tilħaq dan l-għan billi testendi d-Direttiva 96/34/KE għar-Renju Unit;Billi l-fatt li d-Direttiva 96/34/KE mhix applikabbli fir-Renju Unit jaffetwa direttament il-funzjoni tas-suq intern; billi l-implimentazzjoni tal-ftehim qafas anness ma' dik id-Direttiva u, partikolarment, il-prinċipju tal-qadi flimkien ta' l-obbligi tax-xogħol u tal-familja għal ġenituri li jaħdmu, fl-Istati Membri kollha ttejjeb il-funzjonament tas-suq intern;Billi l-implimentazzjoni tal-ftehim qafas jimmira, partikolarment, li jilħaq l-objettiv ta' l-ugwaljanza ta' trattament bejn l-irġiel u n-nisa f'dak li għandu x'jaqsam ma' opportunitajiet tax-xogħol u t-trattament fuq ix-xogħol, u l-qadi flimkien ta' l-obbligi tax-xogħol u tal-familja;Billi l-adozzjoni ta' din id-Direttiva tagħmel id-Direttiva 96/34/KE applikabbli fir-Renju Unit; billi, mid-data li fiha din id-Direttiva tidħol fis-seħħ, il-kliem "Stati Membri" fid-Direttiva 96/34/KE għandu jinftehmu li jinkudu r-Renju Unit,ADOTTA DIN ID-DIRETTIVA:L-Artikolu 1Mingħajr preġudizzju għall-Artikolu 2, id-Direttiva 96/34/KE għandha tapplika għar-Renju Unit tal-Gran Brittanja u ta' l-Irlanda ta' Fuq.L-Artikolu 2Il-paragrafu li ġej għandu jiġi inserit fl-Artikolu 2 tad-Direttiva 96/34/KE:"1a. Fejn jidħlu r-Renju Unit tal-Gran Brittanja u ta' l-Irlanda ta' Fuq, id-data tat-3 ta' Ġunju 1998 fil-paragrafu 1 għandha tiġi ssostitwita bil-15 ta' Diċembru 1999."L-Artikolu 3Din id-Direttiva hija indirizzata lill-Istati Membri.Magħmula fi Brussel, fil-15 ta' Diċembru 1997.Għall-KunsillIl-PresidentJ.-C. Juncker[1] ĠU C 335, tas-6.11.1997.[2] ĠU C 371, tat-8.12.1997.[3] ĠU C 355, tal-21.11.1997.[4] ĠU L 145, tad-19.6.1996, p. 4.--------------------------------------------------


title: Id-Direttiva tal-Kunsill tat-18 ta’ Diċembru 1975 fuq it-tqarrib tal-liġijiet ta’ l-Istati Membri rigward ċertu ħalib priservat li minnu tneħħa l-ilma in parti jew kollu għall-konsum tal-bniedem

text:
Avviż Legali Importanti

|

31976L0118

Official Journal L 024 , 30/01/1976 P. 0049 - 0057 Finnish special edition: Chapter 13 Volume 4 P. 0221  Greek special edition: Chapter 03 Volume 14 P. 0148  Swedish special edition: Chapter 13 Volume 4 P. 0221  Spanish special edition: Chapter 13 Volume 4 P. 0232  Portuguese special edition Chapter 13 Volume 4 P. 0232

		Id-Direttiva tal-Kunsilltat-18 ta’ Diċembru 1975fuq it-tqarrib tal-liġijiet ta’ l-Istati Membri rigward ċertu ħalib priservat li minnu tneħħa l-ilma in parti jew kollu għall-konsum tal-bniedem(76/118/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi sabiex jikkontribwixxi biex jiġi stabbilit suq wieħed għall-ħalib priservat, li jiġu stipulati l-kondizzjonijiet tal-produzzjoni li jikkunsidraw il-ħtiġijiet tal-konsumatur u li jiffaċilitaw ir-relazzjonijiet ta’ kummerċ fuq il-bażi ta’ kompetizzjoni imparzjali, regoli komuni għandhom ikunu adottati li jirregolaw il-komposizzjoni, l-użu tad-deskrizzjonijiet riservati, l-ispeċifikazzjonijiet tal-manifattura u t-tikkettjar tal-prodotti kkonċernati;Billi d-differenzi eżistenti bejn id-dispożizzjonijiet nazzjonali li jirregolaw dawn il-prodotti jikkostitwixxu ostakoli għall-moviment ħieles u joħolqu kondizzjonijiet mhux ġusti ta’ kompetizzjoni;Billi sabiex ikunu stabbiliti l-metodi ta’ l-analiżi biex jikkeċċjaw il-kriterji tal-purità ta’ l-addittivi u l-għajnuna ta’ l-ipproċessar użata fil-manifattura tal-ħalib priservat, u li jkunu stabbiliti l-proċedura tat-teħid tal-kampjuni u l-metodi ta’ analiżi meħtieġa biex jiċċekkjaw il-komposizzjoni u l-ispeċifikazzjonijiet tal-manifattura, huma miżuri ta’ implimentazzjoni ta’ natura teknika, li l-adozzjoni tagħhom għandha titħalla għall-Kummissjoni biex tissimplifika u tħaffef il-proċedura;Billi, huwa mixtieq li għall-każijiet kollha fejn il-Kunsill jagħti s-setgħa lill-Kummissjoni biex timplimenta r-regoli rigward l-oġġetti ta’ l-ikel, dispożizzjoni għandha ssir għall-proċedura li tistabbilixxi ko-operazzjoni mill-viċin bejn l-Istati Membri u l-Kummissjoni ġewwa l-Kumitat Permanenti dwar l-Affarijiet ta’ l-Ikel stabbilit mid-Deċiżjonijiet tal-Kunsill tat-13 ta’ Novembru 1969 [3];Billi ċerti regoli ta’ ittikkettjar preskritti f’din id-Direttiva ma jistgħux ikunu mplimentati bħalissa minħabba l-problemi ta’ ftehim li din tista’ toħloq għax-xerrej;Billi f’xi każijiet huwa biżżejjed li jkun provdut perjodu supplimentari li mbagħad d-Direttiva tkun tgħodd kollha kemm hi;Billi f’każijiet oħra d-dispożizzjonijiet nazzjonali jridu jinżammu u klawżola ta’ reviżjoni tkun applikata;Billi sakemm ikunu adottati r-regoli tal-Komunità dwar l-indikazzjoni tal-kwalità applikabbli għall-ħalib priservat, id-dispożizzjonijiet nazzjonali fuq dan is-suġġett ma jkunux affettwati, imma din is-sitwazzjoni trid tkun riveduta jekk sistema tal-Komunità ma tistax tiġi stabbilita fi żmien tlett snin,ADOTTA DIN ID-DIRETTIVA:Artikolu 11. Din id-Direttiva tikkonċerna l-ħalib priservat li minnu tneħħa l-ilma in parti jew kollu definit fl-Anness.2. Għall-iskopijiet ta’ din id-Direttiva:(a) "ħalib bl-ilma mneħħi in parti" ifisser il-prodott likwidu miksub direttament bit-tneħħija parzjali ta’ l-ilma mill-ħalib, minn ħalib xkumat kollu jew in parti, jew minn taħlita ta’ dawn il-prodotti, li jistgħu jkollhom taħlita miżjuda ta’ krema jew minn ħalib li minnu l-ilma tneħħa jew mit-tnejn, l-addizzjoni tal-ħalib li minnu l-ilma kollu tneħħa m’għandiex taqbeż, fil-prodott lest, 25 % tas-solidi totali tal-ħalib; iżda, l-Istati Membri jistgħu fit-territorju tagħhom kull projbizzjoni fuq l-użu tal-ħalib li minnu tneħħa l-ilma kollu fil-produzzjoni u l-promozzjoni tal-ħalib li minnu l-ilma tneħħa in parti, jekk il-projbizzjoni eżistiet qabel l-1 t’Ottubru 1974.Meta jadotta l-kriterji tal-kwalità riferuti fl-Artikolu 11(1)(d) u f’kull każ mhux aktar minn sentejn wara n-notifika ta’ din id-Direttiva, l-Kunsill jista’ jiddeċiedi jekk ikomplu jippermettu dawn il-projbizzjonijiet jew le;(b) "ħalib li minnu tneħħa l-ilma kollu" ifisser il-prodott solidu li l-kontenut ta’ umdità tiegħu mhux aktar minn 5 % bħala toqol tal-prodott lest miksub direttament bit-tneħħija ta’ l-ilma mill-ħalib jew minn ħalib xkumat kollu jew in parti, minn krema jew minn taħlita ta’ dawn il-prodotti.3. Il-preservazzjoni tal-prodotti definit fl-Anness tinkiseb kif ġej:(i) il-prodotti fil-punt 1 (a) sa (d) bl-isterliżżazzjoni bi trattament tas-sħana;(ii) il-prodotti fil-punt 1 (e) sa (g) bl-addizzjoni taz-zokkor tal-kannamiela (zokkor nofsu abjad, zokkor jew zokkor abjad jew zokkor abjad ħafna);(iii) il-prodotti fil-punt 2 billi jkunu mneħħija minnjhom l-ilma.Artikolu 2L-Istati Membri jieħdu l-miżuri kollha meħtieġa biex jiżguraw li l-prodotti definiti fl-Anness jistgħu jkunu promossi biss jekk ikunu konformi mad-definizzjonijiet u r-regoli preskritti f’din id-Direttiva u l-Anness tagħha.Artikolu 31. Id-desinjazzjonijiet riferuti fl-Anness jgħoddu biss għall-prodotti definiti hemmhekk u jridu jintużaw fil-kummerċ biex jiddeskrivi lit-tali prodotti.2. L-użu tad-desinjazzjonijiet li ġejjin jistgħu ukoll ikunu riservati, fit-territorju tagħhom, mill-Istati Membri kkonċernati:(a) "ħalib evaporizzat" fl-Irlanda u fir-Renju Unit tfisser ħalib tal-bott mhux magħmul ħelu li fih, bħala toqol, mill-inqas 9 % xaħam u 31 % solidi totali tal-ħalib;(b) "kondenseret kaffefløde" fid-Danimarka, "kondensierte Kaffeesahne" fil-Ġermanja u "panna da caffè" fl-Italja biex juru l-prodotti definiti fil-punt 1 (d) ta’ l-Anness;(ċ) "flødepulver" fid-Danimarka, u "Rahmpulver" u "Sahnepulver" fil-Ġermanja, biex juru l-prodotti definiti fil-punt 2 (d) ta’ l-Anness.3. Ħames snin wara d-data tan-notifika ta’ din id-Direttiva, l-Kunsill, li jaġixxi fuq proposta mill-Kummissjoni, jista’ jiddeċiedi li jemenda jew iħassar il-paragrafu 2.Artikolu 4Mingħajr preġudizzju għad-dispożizzjonijiet dwar is-saħħa u l-iġjene li għandhom ikunu adottati mill-Komunità rigward il-materjali bażiċi riferuti fl-Artikolu 1(2), it-tali materjali jridu jkunu soġġetti għal trattament tas-sħana mill-inqas ekwivalenti għall-pasterizzazzjoni fejn il-proċess tal-manifattura tal-prodotti riferuti fl-Artikolu 1(1) ma jinkludix dan it-trattament.Artikolu 51. Fil-manifattura tal-prodotti definiti fil-punti 1 (a) sa (d) ta’ l-Anness, l-użu ta’ li ġejjin biss huwa awtoriżżat:| Sodju u bikarbonat tal-potassju |E 331 | Ċitrati tas-sodju (melħ tas-sodju ta' l-aċidu ċitriku), |E 332 | Ċitrati tal-potassju (melħ tal-potassju ta' l-aċidu ċitriku) |E 339 | Ortofosfati tas-sodju (melħ tas-sodju ta' l-aċidu ortofosforiku) |E 340 | Ortofosfati tal-potassju (melħ tal-potassju ta' l-aċidu ortofosforiku), |Kalċjum klorat, |E 450 | Sodju u polifosfati tal-potassju: |(a)difosfati, |(b)trifosfati fil-każ tal-ħalib ixxuttat in parti mill-ilma mhux magħmul ħelu li kien trattat bi sħana qawwija ħafna (UHT), |(ċ)polifosfati linejari (li fihom mhux aktar minn 8 % komposti ċikliċi) fil-kaæ tal-ħalib ixxuttat in parti mill-ilma mhux magħmul ħelu li kien trattat bi sħana qawwija ħafna (UHT); |- sakemm il-kwantità totali bħala toqol ta’ dawn is-sostanzi miżjuda fil-prodott lest hija mhux aktar minn:- 0.2 % għall-prodotti b’kontenut ta’ materja niexfa totali li ma taqbiżx it-28 %,- 0.3 % għall-prodotti b’kontenut ta’ materja niexfa totali li taqbeż it-28 %;- sakemm il-kontenut totali tat-trifosfat u l-polifosfat linejari bħala toqol espress bħala P2O5, fil-ħalib li minnu tneħħa l-ilma in parti mhux magħmul ħelu li kien trattat fi sħana qawwija ħafna, mhuhiex aktar minn 0.1 %;- sakemm il-kontenut totali tal-fosfat miżjud espress bħala P2O5 mhuhiex aktar minn 0.1 % għall-prodotti li l-kontenut totali tagħhom tal-materja niexfa ma taqbiżx it-28 %, u muhiex aktar minn 0.15 % għall-prodotti li l-kontenut totali tagħhom tal-materja niexfa taqbeż it-28 %.2. Fil-manifattura tal-prodotti definiti fil-punti 1 (e) sa (g) ta’ l-Anness, l-użu ta’ li ġejjin biss huwa awtoriżżat:(a) is-sostanzi elenkati fil-paragrafu 1, sakemm il-kwantità totali tagħhom bħala toqol fil-prodott lest mihiex aktar minn 0.2 % u li l-kontenut totali tal-fosfat miżjud espress bħala P2O5 ma jaqbiżx il-0.1 %;(b) il-kwantità tal-ħalib li mhux iktar minn 0.02 % bħala toqol tal-prodott lest bl-addizzjoni, fejn ikun il-każ, tal-fosfat trikalċum, li l-kwantità tiegħu ma tridx taqbeż 10 % tal-ħalib miżjud.3. Fil-manifattura tal-prodotti definiti fil-punt 2 ta’ l-Anness, l-użu ta’ dawn li ġejjin biss huwa awtoriżżat:(a) is-sostanzi elenkati fil-paragrafu 1:- sakemm il-kwantità totali tagħhom, bħala toqol, fil-prodott lest mihiex aktar minn 0.5 % li l-kontenut massimu tas-sodju u l-bikarbonat tal-potassju huwa 0.2 %. Il-kwantità ta’ dak ta’ l-aħħar tista’ tkun sa massimu ta’ 0.3 % fil-każ tal-ħalib li minnu tneħħa l-ilma kollu tat-tipi "Hatmaker" jew "Roller" barra dawk maħsuba għall-bejgħ bl-imnut u għall-manifattura f’liema l-ebda wieħed mis-sostanzi l-oħra elenkati fil-paragrafu 1 m’huwa użat; iżda r-Renju Unit tista’ tawtoriżża il-bejgħ bl-imnut ta’ dan il-ħalib fit-territorju tagħha;- sakemm il-kontenut totali tal-fosfat miżjud espress bħala P2O5 ma jaqbiżx il-0.25 %;(b) L-aċidu L askorbiku (E 300), sodju L askorbu (E 301) u palmitat askorbil (E 304), waħdu jew imħallat f’livell massimu, bħala toqol, tal-prodott lest, ta’ 0.05 % espress bħala aċidu askorbiku.4. Fejn l-isem mogħti lill-prodotti definiti fil-punti 2 (a), (ċ) u (d) ta’ l-Anness jirreferi għas-solubilità instantanja, l-użu tal-leċċitini (E 322) ikun awtoriżżat ukoll għall-manifattura tagħhom f’livell massimu, bħala toqol, ta’ 0.5 %.5. Fejn dan l-Artikolu jirreferi għall-perċentwali ta’ addittiv, is-sostanza anidroża hija mfissra.6. L-Istati Membri jistgħu jawtoriżżaw fit-territorju tagħhom l-użu ta’ l-addittivi addizzjonali għall-ħalib li minnu tneħħa l-ilma kollu f’magni tal-bejgħ awtomatiku u mmarkati biċ-ċar bħala tali.7. Minkejja l-paragrafi 1 sa 3, l-Istati Membri jistgħu jawtoriżżaw fit-territorju tagħhom l-addizzjoni tal-vitamini lill-prodotti definiti fl-Anness.Artikolu 6Mingħajr preġudizzju għad-dispożizzjonijiet adottati skond l-Artikolu 11(1), il-kontenut tal-ħalib fil-prodotti definiti fl-Anness ma jkunx iktar minn 300mg għal kull 100g ta’ solidi tal-ħalib li mhumiex xaħam.Artikolu 71. L-unika informazzjoni li hija obbligatorja fuq il-pakketti, l-kontenituri jew it-tabelli tal-prodotti definiti fl-Anness, u li trid tkun tidher, tinqara ċara u ma tistax titħassar, tkun li ġejja:(a) wieħed mill-ismijiet riservat għat-tali prodotti skond l-Artikolu 3;(b) il-kelma "istanti" u riferenza għall-użu tal-leċitin minnufih wara l-isem meta l-awtorizzazzjoni riferuta fl-Artikolu 5(4) intużat;(ċ) il-perċentwali tax-xaħam tal-ħalib espress bħala proporzjon tal-prodott lest bħala toqol, ħlief għal dawk il-prodotti definiti fil-punt 1 (b) u (f) u l-punt 2 (b) ta’ l-Anness, u l-perċentwali tas-solidi mhux xaħmijiet fil-ħalib li ġejjin mill-ħalib għall-prodotti definiti fil-punt 1 ta’ l-Anness;(d) aktar partikolaritajiet jindikaw il-proċess li jneħħi l-ilma għall-prodotti definiti fil-punt 2 ta’ l-Anness;(e) għall-prodotti definiti fil-punt 1 ta’ l-Anness, maħsuba għall-bejgħ bl-imnut, dikjarazzjoni dwar il-metodu wżat; dan il-prospett jista’ jinbidel b’informazzjoni li tkun tfisser xi ħaġa dwar l-użu tal-prodott jekk il-prodott huwa maħsub għall-konsum mingħajr tibdil; sa meta jiskadi l-perjodu transizzjonali riferut f’(ħ), l-Istati Membri jistgħu jistipulaw li jekk dawn id-dikjarazzjonijiet jirrigwardaw il-kwantitajiet espressi bħala toqol jew bħala volum, għandhom ikunu espressi wkoll bħala units imperjali tal-kejl;(f) għall-prodotti definiti fil-punt 2 ta’ l-Anness, maħsuba għall-bejgħ bl-imnut, rakkomandazzjonijiet dwar il-metodu tad-dilwizzjoni jew rikostituzzjoni, inkluż prospett tal-kontenut tax-xaħam tal-prodotti miksuba wara d-dilwizzjoni jew ir-rikostituzzjoni għajr għal dawk il-prodotti definiti fil-punt 2 (b); sa meta jiskadi l-perjodu transizzjonali riferut f’(h), l-Istati Membri jistgħu jistipulaw li jekk dawn ir-rakkomandazzjonijiet jirrigwardaw il-kwantitajiet espressi bħala toqol jew bħala volum, għandhom ikunu espressi wkoll bħala units imperjali tal-kejl;(g) l-espressjonijiet "UHT" jew "trattati bi sħana estrema" għall-prodotti definiti fil-punt 1 (a) sa (d) ta’ l-Anness, fejn dawn il-prodotti jinkisbu bħala riżultat tat-tali trattament u ppakkjata b’mod assetiku;(h) it-toqol nominali, espress fi grammi jew kilogrammi u, għall-prodotti likwidi u semilikwidi ġo fliexken, il-volum nominali espress f’litri, ċentilitri jew millilitri; sakemm jidħlu fis-seħħ id-dispożizzjonijiet tal-Komunità fuq l-affari, id-dispożizzjonijiet nazzjonali dwar il-kejl u l-immarkar tal-volum nominali u t-toqol nominali għandhom jgħoddu.Sakemm jiskadi l-perjodu transizzjonali li matulu l-użu ta’ l-unitsimperjali ta’ l-użin li jidhru fl-Anness II tad-Direttiva tal-Kunsill 71/354/KEE[4], kif l-aħħar emendat bl-Att ta’ Adeżjoni[5], huwa awtoriżżat fil-Komunità, l-indikazzjoni tat-toqol nominali jew il-volum nominali tal-kontenuti espress f’unitsSI ta’ l-użin, jekk jixtiequ hekk ir-Renju Unit jew l-Irlanda għall-prodotti li hemm għal bejgħ fit-territorji nazzjonali tagħhom, ikunu akkumpanjati b’indikazzjoni tat-toqol nominali jew il-volum nominali tal-kontenuti espressi f’unitsimperjali ekwivalenti ta’ l-użin ikkalkulati fuq il-bażi tal-fatturi ta’ konverżjoni li ġejjin:1 ml | = 0.0352 uqija fluwida |1 l | = 1 760 pinti jew0 220 glalen, |1 g | = 0.0353 uqija (avoirdupois), |1 k | = 2 205 pounds; |(i) l-isem jew l-isem tan-negozju u l-indirizz jew l-uffiċċju reġistrat tal-manifattur jew dak li jippakkja jew tal-bejjiegħ stabbilit fil-Komunità.2. Id-dettalji riferuti fil-paragrafu 1 (a) sa (d) u (g) għandhom jidhru fuq wieħed mill-uċuħ ewlenin tal-pakkett jew il-kontenitur u fl-istess medda ta’ viżjoni.3. B’mod ta’ deroga mill-paragrafu 1, l-Istati Membri jistgħu:(a) iżommu d-dispożizzjonijiet nazzjonali li jkollhom bżonn indikazzjoni ta’- lista ta’ l-ingredjenti,- lista ta’ addittivi,- id-data,- il-fabbrika jew l-impjant ta’ l-ippakkjar; iżda din l-informazzjoni tista’ tidher biss bħala kodiċi,- il-pajjiż ta’ oriġini, għalkemm din l-informazzjoni tista’ ma tkunx meħtieġa għall-prodotti manifatturati ġewwa l-Komunità,- soġġetta għall-paragrafu 8, rakkomandazzjoni speċifika dwar l-użu tal-prodotti tal-ħalib xkumat in parti jew kollu għat-trabi fejn dawn il-prodotti huma mibjugħa bl-imnut;(b) iżommu jew jistipulaw id-dispożizzjonijiet nazzjonali li jkunu jeħtieġu l-indikazzjoni tad-data tal-prodotti fil-punt 1 (a) sa (d) ta’ l-Anness fejn dawn il-prodotti jinkisbu bħala riżultat tat-trattament ta’ sħana estrema (UHT) u ppakkjati b’mod assetiku.4. B’mod ta’ deroga mill-paragrafu 1, u mingħajr preġudizzju għad-dispożizzjonijiet li għandhom ikunu adottati mill-Komunità rigward l-oġġetti dietetiċi ta’ l-ikel, l-Istati Membri jistgħu jżommu jew jistipulaw dispożizzjonijiet nazzjonali li jkunu jeħtieġu indikazzjoni tal-kwantità tal-vitamini miżjuda.5. Fejn il-prodotti definiti fl-Anness huma magħmula f’pakketti jew kontenituri ta’ toqol nominali ta’ aktar minn 20kg u mhumiex mibjugħa bl-imnut, l-informazzjoni meħtieġa skond il-paragrafu 1 (b) sa (h) hemm bżonn tidher biss fuq id-dokumenti li jakkumpanjawhom.6. Meta l-prodotti li jiżnu inqas minn 20g kull unità huma ppakkjati f’pakkett ta’ barra, l-informazzjoni meħtieġa skond il-paragrafu 1 (b) sa (h) hemm bżonn tidher fil-pakkett ta’ barra.7. Għal perjodu ta’ erba’ snin mill-avviż ta’ din id-Direttiva u b’mod ta’ deroga mill-paragrafu 1 (a), l-Istati Membri jistgħu jippermettu li l-isem adottat hawnhekk ikunu jippermettu fuq il-pakketti, l-kontenituri jew it-tabelli bl-isem li kien jintuża qabel skond il-prattika jew dispożizzjonijiet nazzjonali li jeżistu fil-ħin ta’ l-avviż ta’ din id-Direttiva.8. Fi żmien tlett snin mill-avviż ta’ din id-Direttiva l-Kunsill jerġa jeżamina d-deroga li hemm provduta fil-paragrafu 3 (a), l-aħħar intestatura, fuq il-bażi ta’ rapport mill-Kummissjoni, akkumpanjat minn proposti xierqa, fejn xieraq.Rigward il-prodotti tal-ħalib xkumat in parti, din id-deroga xorta waħda ma tibqax tgħodd ħames snin wara l-avviż ta’ din id-Direttiva.9. L-Istati Membri joqgħodu lura milli jgħidu, barra dik li hemm stipulat fil-paragrafu 1, kif l-informazzjoni riferuta f’dak il-paragrafu għandha tingħata.Iżda, l-Istati Membri jistgħu ma jħallux kummerċ fit-territorju tagħhom tal-prodotti definiti fl-Anness jekk id-dettalji riferuti fil-paragrafu 1 (a) sa (g) mhux murija fil-lingwa jew il-lingwi nazzjonali tagħhom fuq wieħed mill-uċuħ ewlenin tal-pakkett, il-kontenitur jew it-tabella, jew kif hemm provdut fil-paragrafu 5, fuq id-dokumenti li jakkumpanjawhom.10. Il-Paragrafi 1 sa 9 għandhom jgħoddu mingħajr preġudizzju għad-dispożizzjonijiet li għandhom ikunu addottati mill-Komunità fuq it-tikkettjar.Artikolu 8Il-prodotti riferuti fl-Artikolu 1 u li sejrin għall-bejgħ bl-imnut ikunu ppakkjati mill-manifattur jew dak li jippakkja f’kontenituri ssiġillati li jipproteġu l-prodott minn influwenza li tagħmillu l-ħsara u li għandu jitwassal intatt lill-konsumatur.Artikolu 91. L-Istati Membri jadottaw il-miżuri kollha meħtieġa biex jiżguraw li l-kummerċ fil-prodotti riferuti fl-Artikolu 1 li jħarsu d-definizzjonijiet u r-regoli mniżżla f’din id-Direttiva u l-Anness ma jistax ikun imwaqqaf bl-applikazzjoni tad-dispożizzjonijiet nazzjonali mhux armoniżżati li jirregolaw il-komposizzjoni, l-ispeċifikazzjoni tal-manufattura, l-ippakkjar jew it-tikkettjar ta’ dawn il-prodotti jew l-oġġetti ta’ l-ikel in ġenerali.2. Il-paragrafu 1 ma jgħoddux għad-dispożizzjonijiet mhux armoniżżati ġustifikati fuq il-bażi ta’: - protezzjoni tas-saħħa pubblika,- il-prevenzjoni tal-frodi sakemm dawn id-dispożizzjonijiet jistgħu jwaqqfu l-applikazzjoni tad-definizzjonijiet u r-regoli stipulati f’din id-Direttiva,- il-protezzjoni tal-proprjetà industrijali u kummerċjali, l-indikazzjonijiet tas-sors, l-ismijiet reġistrati u- l-prevenzjoni ta’ kompetizzjoni mhux ġusta.Artikolu 101. Meta Stat Membru, bħala riżultat ta’ informazzjoni ġdida jew ta’ stima mill-ġdid ta’ l-informazzjoni eżistenti li ssir minn meta d-Direttiva kienet adottata, għandu bażi dettaljati biex jistabilixxi li l-użu, fil-prodotti riferuti fl-Anness, ta’ wieħed mis-sostanzi mniżżla fl-Artikolu 5, jew fejn il-livell massimu li jista’ jintuża jipperikola s-saħħa tal-bniedem għalkemm iħarsu d-dispożizzjonijiet ta’ din id-Direttiva, dak l-Istat Membru jista’ temporanjament jissospendu jew jirrestrinġi l-applikazzjoni tad-dispożizzjonijiet in kwestjoni fit-territorju tiegħu. Għandu minnufih jinforma l-Istati Membri l-oħra u l-Kummissjoni minn dan u jagħti r-raġunijiet għad-deċiżjoni tiegħu.2. Il-Kummissjoni teżamina mill-aktar fis possibbli l-bażi mogħtija mill-Istat Membru kkonċernat u tikkonsulta l-Istati Membri fil-Kumitat Permanenti ta’ l-Affarijiet ta’ l-Ikel, u mbagħad twassal l-opinjoni tagħha u tieħu l-miżuri li hemm bżonn.3. Jekk il-Kummissjoni tikkunsidra li l-emendi tad-Direttiva huma meħtieġa sabiex ikunu solvuti d-diffikoltajiet imsemmija fil-paragrafu 1 u biex tkun żgurata l-protezzjoni tas-saħħa tal-bniedem, tibda l-proċedura preskritta fl-Artikolu 12, bil-ħsieb li jkunu adottati dawn l-emendi; l-Istat Membru li addotta l-miżuri ta’ protezzjoni jista’ f’dak il-każ iżommhom sakemm l-emendi jidħlu fis-seħħ.Artikolu 111. Il-Kunsill, li jaġixxi fuq proposta mill-Kummissjoni, għandu jistipula:(a) safejn huwa meħtieġ, il-kriterji tal-purità għall-addittivi jew il-prodotti wżati bħala addittivi fl-Artikolu 5;(b) il-kriterji ta’ l-iġjene, kimiċi u fisiċi għall-prodotti definiti fl-Anness;(ċ) il-kriterji mikrobijoloġiċi għall-prodotti definiti fl-Anness;(d) il-kriterji tal-kwalità għall-ħalib li minnu tneħħa l-ilma kollu li jista’ jintuża għall-produzzjoni tal-ħalib li minnu tneħħa l-ilma in parti skond l-Artikolu 1(2)(a).2. Li ġejjin ikunu stabbiliti skond il-proċedura preskritta fl-Artikolu 12:(a) il-metodi ta’ l-analiżi li hemm bżonn biex ikunu ċċekkjati l-kriterji tal-purità ta’ hawn fuq;(b) il-proċeduri kif jittieħdu l-kampjuni u l-metodi ta’ analiżi meħtieġa biex jiġu ċċekkjati l-komposizzjoni u l-ispeċifikazzjoni tal-manufattura tal-prodotti definiti fl-Anness.Artikolu 121. Meta l-proċedura preskritta f’dan l-Artikolu trid tkun segwita, l-affari tkun riferuta mingħajr dewmien lill-Kumitat Permanenti fuq l-Affarijiet ta’ l-Ikel imwaqqaf bid-Deċiżjoni tal-Kunsill tat-13 ta’ Novembru 1969 (minn issa "l quddiem riferut bħala ‘l-Kumitat") mill-president tiegħu, jew fuq inizzjattiva tiegħu jew fuq talba tar-rappreżentant ta’ Stat Membru.2. Ir-rapprezentant tal-Kummissjoni għandu jissottometti lill-Kumitat abbozz tal-miżuri li għandhom jittieħdu. Il-kumitat jagħti l-opinjoni tiegħu fuq dan l-abbozz fil-limitu taż-żmien stipulat mill-president wara li jikkunsidra l-urġenza ta’ l-affari. L-opinjonijiet jitwasslu b’maġġoranza ta’ 41 vot, li l-voti ta’ l-Istati Membri jkunu ppeżati skond l-Artikolu 148(2) tat-Trattat. Il-president m’għandux jivvota.3. (a) Fejn il-miżuri ppjanati huma b’mod konformi ma’ l-opinjoni tal-kumitat, il-Kummissjoni tadottahom.(b) Jekk il-miżuri ppjanati mhumiex b’mod konformi ma’ l-opinjoni tal-kumitat, jew jekk l-ebda opinjoni ma titwassalx, il-Kummissjoni għandha mingħajr dewmien tibgħat lill-Kunsill proposta rigward il-miżuri li għandhom jittieħdu. Il-Kunsill għandu jaġixxi fuq maġġoranza kwalifikata.(ċ) Jekk, fi żmien tlett xhur minn mindu twasslu l-proposti, l-Kunsill ikun għadu ma aġixxiex, il-miżuri proposti jkunu adottati mill-Kummissjoni.Artikolu 13Id-dispożizzjonijiet ta’ l-Artikolu 5 għandhom jgħoddu għal perjodu ta’ 18-il xahar mid-data meta l-affari kienet l-ewwel riferuta lill-kumitat skond l-Artikolu 12(1).Artikolu 14Din id-Direttiva ma taffettwax il-liġijiet ta’ l-Istati Membri rigward l-indikazzjonijiet tal-kwalità applikabbli għall-prodotti riferuti fl-Anness u manifatturati fit-territorju tagħhom.Fl-assenza tad-dispożizzjonijiet rilevanti tal-Komunità matul il-perjodu ta’ tlett snin mill-avviż ta’ din id-Direttiva, l-Kunsill għandu jeżamina mill-ġdid id-dispożizzjonijiet ta’ dan l-Artikolu fuq il-bażi ta’ rapport mill-Kummissjoni b’xi proposti li hemm bżonn.Artikolu 15Din id-Direttiva m’għandhiex tgħodd:- mingħajr preġudizzju għal xi dispożizzjonijiet li għandhom ikunu adottati mill-Komunità, għall-prodotti dietetiċi jew għall-prodotti speċifikament ippreparati għat-trabi u t-tfal żgħar;- għall-prodotti maħsuba għall-esportazzjoni barra l-Komunità.Artikolu 16F’perjodu ta’ sena min-notifika ta’ din id-Direttiva, l-Istati Membri, fejn hemm bżonn, jemendaw il-liġijiet tagħhom biex iħarsu d-dispożizzjonijiet ta’ din id-Direttiva. Huma għandhom minnufih javżaw lill-Kummissjoni b’dawn l-emendi u b’dawk l-eċċezzjonijiet stipulati f’din id-Direttiva li huma jagħmlu użu minnhom. Mhux aktar tard minn sentejn wara n-notifika ta’ din id-Direttiva l-liġijiet hekk emendati għandhom jgħoddu għall-prodotti li jitpoġġew fuq is-suq għall-ewwel darba fl-Istati Membri.Artikolu 17Din id-Direttiva hija indirizzata lill-Istati Membri.Magħmula fi Brussel, fit-18 ta’ Diċembru 1975.Għall-KunsillIl-PresidentM. Toros[1] ĠU C 65, tal-5.6.1970, p. 47.[2] ĠU C 146, tal-11.12.1970, p. 26.[3] ĠU L 291, tad-29.11.1969, p. 9.[4] ĠU L 243, tad-29.10.1971, p. 29.[5] ĠU L 73, tas-27.3.1972, p. 14.--------------------------------------------------L-ANNESSL-ISMIJIET U DEFINIZZJONIJIET TAL-PRODOTTI1. Il-ħalib li minn tneħħa l-ilma in parti li għalih din id-Direttiva hija applikabbli(a) Ħalib tal-bott mhux magħmul ħeluĦalib li minnu tneħħa l-ilmain parti li fih, bit-toqol, mhux inqas minn 7.5 % xaħam u 25 % ta’ solidi totali tal-ħalib.(b) Ħalib tal-bott xkumat mhux magħmul ħeluĦalib li minnu tneħħa l-ilma in parti li fih, bħala toqol, mhux aktar minn 1 % ta’ xaħam u mhux inqas minn 20 % ta’ solidi totali tal-ħalib.(ċ) Ħalib tal-bott, parzjalment xkumat mhux magħmul ħeluĦalib li minnu tneħħa l-ilma in parti li fih, bħala toqol, mhux inqas minn 1 % u mhux iktar minn 7.5 % ta’ xaħam, u mhux inqas minn 20 % ta’ solidi totali tal-ħalib. Ħalib li minnu tneħħa l-ilma in parti li fih, bħala toqol, bejn 4 u 4.5 % xaħam u mhux inqas minn 24 % ta’ solidi totali ta’ħalib huwa l-unika ħalib li jista’ jinbiegħ bl-imnut b’dan l-isem.(d) Ħalib tal-bott b’xaħam għoli mhux magħmul ħeluĦalib li minnu tneħħa l-ilma in parti li fih, bħala toqol, mhux inqas minn 15 % ta’ xaħam u mhux inqas minn 26.5 % ta’ solidi totali tal-ħalib.(e) Ħalib tal-bott magħmul ħeluĦalib li minnu tneħħa l-ilma in parti b’taħlita miżjuda ta’ zokkor tal-kannamieli (zokkor nofsu abjad, zokkor jew zokkor abjad jew zokkor abjad ħafna) u li jkun fih, bħala toqol, mhux inqas minn 8 % ta’ xaħam u 28 % tas-solidi totali tal-ħalib. Ħalib li minnu tneħħa l-ilma in parti b’taħlita miżjuda ta’ zokkor tal-kannamieli (zokkor nofsu abjad, zokkor jew zokkor abjad jew zokkor abjad ħafna) u li jkun fih, bħala toqol, mhux inqas minn 9 % ta’ xaħam u 31 % tas-solidi totali tal-ħalib li huwa l-unika ħalib li jista’ jinbiegħ bl-imnut b’dan l-isem.(f) Ħalib tal-bott xkumat magħmul ħeluĦalib li minnu tneħħa l-ilma in parti b’taħlita miżjuda ta’ zokkor tal-kannamieli (zokkor nofsu abjad, zokkor jew zokkor abjad jew zokkor abjad ħafna) u li jkun fih, bħala toqol, mhux aktar minn 1 % ta’ xaħam u mhux inqas minn 24 % tas-solidi totali tal-ħalib.(g) Ħalib tal-bott xkumat in parti magħmul ħeluĦalib li minnu tneħħa l-ilma in parti b’taħlita miżjuda ta’ zokkor tal-kannamieli (zokkor nofsu abjad, zokkor jew zokkor abjad jew zokkor abjad ħafna) u li jkun fih bħala toqol mhux inqas minn 1 % u mhux aktar minn 8 % ta’ xaħam u mhux inqas minn 24 % tas-solidi totali tal-ħalib. Ħalib li minnu tneħħa l-ilma in parti b’taħlita miżjuda ta’ zokkor tal-kannamieli (zokkor nofsu abjad, zokkor jew zokkor abjad jew zokkor abjad ħafna) u li jkun fih, bħala toqol, bejn 4 u 4.5 % ta’ xaħam u mhux inqas minn 28 % tas-solidi totali tal-ħalib li huwa l-unika ħalib li jista’ jinbiegħ bl-imnut b’dan l-isem.2. Il-ħalib li minnu tneħħa l-ilma kollu li għalih din id-Direttiva hija applikabbli(a) Ħalib li minnu tneħħa l-ilma kollu jew trab kollu tal-ħalibĦalib li minnu tneħħa l-ilma mill-ilma li fih, bħala toqol, mhux inqas minn 26 % xaħam.(b) Ħalib xott xkumat jew trab tal-ħalib xkumatĦalib li minnu tneħħa l-ilma li fih, bħala toqol, mhux aktar minn 1.5 % xaħam.(ċ) Ħalib xott xkumat in parti jew trab tal-ħalib xkumat in partiĦalib li minnu tneħħa l-ilma b’kontenut ta’ xaħam mhux inqas minn 1.5 % u mhux iktar minn 26 % bħala toqol.(d) Ħalib xott b’xaħam għoli jew trab tal-ħalib b’xaħam għoliĦalib li minnu tneħħa l-ilma li fih, bħala toqol, mhux inqas minn 42 % xaħam.--------------------------------------------------


title: Id-Direttiva Tal-Kunsill tat-30 ta’ Lulju 1963 li tilliberalizza t-trasferimenti fir-rigward ta’ transazzjonijiet inviżibbli li mhumiex konnessi mal-moviment ta’ merkanzija, servizzi, kapital jew persuni

text:
Avviż Legali Importanti

|

31963L0474

Official Journal 125 , 17/08/1963 P. 2240 - 2241 Danish special edition: Series I Chapter 1963-1964 P. 0040  English special edition: Series I Chapter 1963-1964 P. 0045  Greek special edition: Chapter 10 Volume 1 P. 0030  Spanish special edition: Chapter 06 Volume 1 P. 0023  Portuguese special edition Chapter 06 Volume 1 P. 0023

		Id-Direttiva Tal-Kunsilltat-30 ta’ Lulju 1963li tilliberalizza t-trasferimenti fir-rigward ta’ transazzjonijiet inviżibbli li mhumiex konnessi mal-moviment ta’ merkanzija, servizzi, kapital jew persuni(63/474/KEE)IL-KUNSILL TAL-KOMUNITÀ EKONOMIKA EWROPEA,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 63 u 106(3) tiegħu,Wara li kkunsidra l-proposta mill-Kummissjoni,Wara li kkunsidra l-Opinjoni tal-Parlament Ewropew [1],Wara li kkunsidra l-Opinjoni tal-Kumitat Ekonomiku u Soċjali,Billi l-istabbiliment tas-suq komuni jeħtieġ li restrizzjonijiet fuq it-trasferimenti bejn residenti ta’ Stati Membri għandhom jitneħħew kemm jista’ jkun malajr u bl-aktar mod wiesa’ possibbli;Billi f’dak li jirrigwarda t-trasferimenti li għandhom x’jaqsmu ma’ transazzjonijiet inviżibbli stabbiliti fl-Anness III mat-Trattat li mhumiex irregolati bid-dispożizzjonijiet ta’ l-Artikolu 106(1) u (2) jew bil-Kapitolu dwar il-libertà tal-moviment tal-kapital, livell għoli ħafna ta’ liberalizzazzjoni kien diġà milħuq fi Stati Membri;Billi, fuq din il-bażi u b’kont meħud tas-sitwazzjoni ekonomika ta’ l-Istati Membri, il-liberalizzazzjoni ta’ trasferimenti li għandhom x’jaqsmu mat-transazzjonijiet kollha relevanti fil-forma ta’ permess ġenerali jew mill-anqas tal-ħruġ ta’ xi awtorizzazzjonijiet tal-kambju li jistgħu ikunu meħtieġa, diġà tidher possibbli fl-istadju preżenti tal-perjodu transitorju,ADOTTA DIN ID-DIRETTIVA:L-Artikolu 11. L-Istati Membri għandhom jagħtu l-awtorizzazzjonijiet kollha għall-kambju meħtieġa għal trasferimenti bejn residenti ta’ l-Istati Membri li għandhom x’jaqsmu mat-transazzjonijiet inviżibbli stabbiliti fl-Anness ma’ din id-Direttiva.2. L-Istati Membri għandhom jiffaċilitaw trasferimenti li għandhom x’jasqmu ma’ dawn it-transazzjonijiet biex isiru bir-rati tal-kambju eżistenti għal pagamenti li għandhom x’jaqsmu ma’ transazzjonijiet kurrenti.L-Artikolu 21. Id-dispożizzjonijiet ta’ din id-Direttiva m’għandhomx jirrestrinġu d-dritt ta’ l-Istati Membri li jivverifikaw in-natura u l-genwinità tat-transazzjonijiet jew tat-trasferimenti u li jieħdu l-miżuri kollha meħtieġa biex ikun prevenut il-ksur tal-liġijiet u tar-regolamenti tagħhom.2. L-Istati Membri għandhom jissimplifikaw, sa fejn ikun possibbli, l-awtorizzazzjoni u l-formalitajiet ta’ kontroll applikabbli għal trasferimenti u għandhom fejn neċessarju jikkonsultaw lil xulxin bl-iskop ta’ din is-simplifikazzjoni.L-Artikolu 3L-Istati Membri għandhom, fi żmien ħames xhur min-notifika ta’ din id-Direttiva, iġibu fis-seħħ il-miżuri meħtieġa biex jikkonformaw mad-dispożizzjonijiet tagħha u għandhom minnufih jinfurmaw lill-Kummissjoni bihom.L-Artikolu 4Din id-Direttiva hi indirizzata lill-Istati Membri.Magħmula fi Brussel, it-30 ta’ Lulju 1963.Għall-KunsillIl-PresidentJ. M. A. H. Luns[1] ĠU 61, tad-19.4.1963, p. 1275.--------------------------------------------------L-ANNESSTransazzjonijiet inviżibbli msemmija fl-Artikolu 1 tad-Direttiva- Imposti bankarji.- Spejjeż ta’ rappreżentazzjoni.- Il-parteċipazzjoni minn kumpaniji u fergħat sussidjarji fl-ispejjeż ġenerali tal-kumpaniji ewlenija li jinstabu barra mill-pajjiż u viċe versa.- Id-differenzi, uil-marġini u d-depożiti dovuti f’dak li għandu x’jaqsam ma’ operazzjonijiet fi swieq aħħarija ta’ kumdità konformi mal-prattika normali kummerċjali.- Is-sottiskrizzjonijiet u l-miżati ta’ membri (esklużi dawk li jirrappreżentaw ir-remunerazzjoni għal servizzi u kontribuzzjonijiet imħallsa lil korpi uffiċjali jew privati tas- sigurtà soċjali).- L-ispejjeż tal-gvern (ir-rappreżentazzjoni uffiċjali barra mill-pajjiż, il-kontribuzzjonijiet lill-organizzazzjonijiet internazzjonali).- It-taxxi (esklużi t-taxxi tal-mewt), l-ispejjeż tal-qorti, ir-reġistrazzjoni ta’ patenti u ditti.- Id-danni, meta dawn ma jkunux jistgħu jitqiesu bħala kapital.- Ir-rifużjonijiet fil-każ ta’ kanċellazzjoni ta’ kuntratti u rifużjonijiet għal pagamenti li ma kenux mitluba meta dawn ma jkunux jistgħu jitqiesu bħala kapital.- Il-multi.- It-twettiq perjodiku ta’ pagamenti inkonnessjoni mat-trasport pubbliku u mas-servizzi postali, telegrafiċi u tat-telefon.- L-irċevuti konsulari.- Il-pagamenti ta’ manutenzjoni li jirriżultaw minn obbligu legali u assistenza finanzjarja f’każijiet ta’ tbatija.- Imposti għal dokumentazzjoni ta’ kull tip involuti għal kont tagħhom proprju minn negozjanti awtorizzati għall-kambju.- Premjijiet sportivi u qligħ minn tiġrijiet (esklużi dawk mirbuħa minn professjonisti).--------------------------------------------------


title: Id-Direttiva tal-Kummissjoni 96/18/KE tad-19 ta’ Marzu 1996 li temenda diversi Direttivi tal-Kunsill dwar il-kummerċ taż-żrieragħ u materjali tal-propagazzjoniTest b'relevanza taz-ZEE

text:
Avviż Legali Importanti

|

31996L0018

Official Journal L 076 , 26/03/1996 P. 0021 - 0022

		Id-Direttiva tal-Kummissjoni 96/18/KEtad-19 ta’ Marzu 1996li temenda diversi Direttivi tal-Kunsill dwar il-kummerċ taż-żrieragħ u materjali tal-propagazzjoni(Test b'relevanza taz-ZEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill (KEE) Nru 66/401 ta’ l-14 ta’ Ġunju 1966 dwar il-kummerċ taż-żerriegħa tal-pjanti ta’ l-għalf [1], kif l-aħħar emendat bl-Att tas-Sħubija ta’ l-Awstria, tal-Fillandja u ta’ l-Isvezja, u partikolarment l-Artikolu 21 (5) tiegħu,Wara li kkunsidrat id-Direttiva tal-Kunsill 69/208/KEE tat-30 ta’ Ġunju 1969 dwar il-kummerċ taż-żerriegħa taż-żejt u l-pjanti tal-fibra [2], kif l-aħħar emendati bl-Att tas-Sħubija ta’ l-Awstria, tal-Fillandja u ta' l-Isvezja, u partikolarment Artikolu 20 (a) tiegħu,Wara li kkunsidrat Direttiva tal-Kunsill 70/458/KEE tad-29 ta’ Settembru 1970 dwar il-kummerċ taż-żerriegħa tal-ħaxix [3], kif l-aħħar emendata bl-Att tas-Sħubija ta’ l-Awstria, tal-Fillandja u ta’ l-Isvezja, u partikolarment Artikolu 40 (a) tagħha,Billi, fid-dawl ta’ l-iżviluppi fit-tagħrif xjentifiku u tekniku, id-Direttivi 66/401/KEE, 69/208/KEE u 70/458/KEE għandhom ikunu emendati għar-raġunijiet stabbilti hawn taħt;Billi r-regoli internazzjonali kurrenti, partikolarment dawk ta’ l-Assoċjazzjoni Internazzjonali ta’ l-Ittestjar taż-Żerriegħa u ta’ l-Organizzazzjoni tal-Koperazzjoni u l-Iżvilupp Ekonomiku, ġew riveduti fir-rigward tal-piżijiet massimi għal-lottijiet taż-żrieragħ ta’ ċertu speċi; billi dik ir-reviżjoni ġiet murija li hija xierqa għall-adozzjoni mill-Komunità;Billi l-piżijiet massimi fir-regoli tal-Komunità għal-lottijiet taż-żrieragħ ta’ dawk l-ispeċi għandhom ikunu riveduti kif xieraq;Billi l-miżuri li hemm provvediment dwarhom f'din id-Diretttiva huma b'mod konformi ma’ l-opinjoni tal-Kumitat Permanenti dwar iż-Żrieragħ u l-Materjali tal-Propagazzjoni għall-Agrikultura, l-Ortikultura u l-Foresterija,ADOTTAT DIN ID-DIRETTIVA:Artikolu 1Id-Direttiva 66/401/KEE hija hawnhekk emendata kif ġej:fil-kolonna 2 tat-Tabella fl-Anness III "20" hi mibdula b’ "25" fil-każ ta’- Lupinus albus- Lupinus angustifolius- Lupinus luteus- Pisum sativum- Vicia fabau- Vicia sativa.Artikolu 2Id-Direttiva 69/208/KEE hija hawnhekk emendata kif ġej:fil-kolonna 2 tat-Tabella fl-Anness III "20" b’ "25" fil-każijiet kollha fejn jidher u "10" hu sostitwit b’ "25" fil-każ ta’ Carthamus tinctorius.Artikolu 3Id-Direttiva 70/458/KEE hija hawnhekk emendata kif ġej:"1. Il-piż massimu taż-żerriegħa tal-lott:(a)żrieragħ tal-Phaseolus vulgaris, Pisum sativum u Vicia faba | 25 tunellata; |(b)żrieragħ ta' daqs mhux anqas minn qamħ, għajr Phaseolus vulgaris, Pisum sativum u Vicia faba | 20 tunellata; |(ċ)żrieragħ ta' daqs iżgħar minn qamħa | 10 tunellata. |Il-piż massimu tal-lott m'għandux ikun misbuq b'iżjed minn 5 %."Artikolu 41. L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva mhux aktar tard mill-1 ta’ Lulju 1996. Huma għandhom jinfurmaw minnufih lill-Kummissjoni b'dan.Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati bit-tali referenza fiż-żmien tal-pubblikazzjoni uffiċjali tagħhom. Il-proċedura għal din ir-riferenza għandha tkun adottata mill-Istati Membri.2. L-Istati Membri għandhom jikkomunikaw lejn il-Kummissjoni t-testi tad-disposizzjonijiet ewlenin tal-liġijiet nazzjonali li jadottaw fil-qasam kopert b'din id-Direttiva.Artikolu 5Din id-Direttiva għandha tidħol fis-seħħ fil-ġurnata wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 6Din id-Direttiva hi indirizzata lill-Istati Membri.Magħmula fi Brussel, 19 ta’ Marzu 1996.Għall-KummissjoniFranz FischlerMembru tal-Kummissjoni[1] ĠU Nru 125, tal-11. 7. 1966, pġ. 2298/66.[2] ĠU Nru L 169, ta’ l-10. 7. 1969, pġ. 3.[3] ĠU Nru L 225, tat-12. 10. 1970, pġ. 7.--------------------------------------------------


title: Direttiva tal-Kummissjoni 2011/21/UE tat- 2 ta' Marzu 2011 li temenda d-Direttiva tal-Kunsill 91/414/KEE biex jiġi inkluż il-kletodim bħala sustanza attiva u li temenda d-Deċiżjoni 2008/934/KE  Test b’relevanza għaż-ŻEE

text:
               3.3.2011

               MT

               Il-Ġurnal Uffiċjali tal-Unjoni Ewropea

               L 58/49

         DIRETTIVA TAL-KUMMISSJONI 2011/21/UE
   tat-2 ta' Marzu 2011
   li temenda d-Direttiva tal-Kunsill 91/414/KEE biex jiġi inkluż il-kletodim bħala sustanza attiva u li temenda d-Deċiżjoni 2008/934/KE
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (1), u b'mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw regoli dettaljati għall-implimentazzjoni tat-tielet stadju tal-programm ta' ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta' sustanzi attivi li għandhom jiġu vvalutati, bl-għan tal-inklużjoni possibbli tagħhom fl-Anness I mad-Direttiva 91/414/KEE. Dik il-lista kienet tinkludi il-kletodim.

               (2)

               Skont l-Artikolu 11e tar-Regolament (KE) Nru 1490/2002, in-notifikant irtira l-appoġġ tiegħu għall-inklużjoni ta' din is-sustanza attiva fl-Anness I mad-Direttiva 91/414/KEE fi żmien xahrejn mill-wasla tal-abbozz tar-rapport tal-valutazzjoni. Għaldaqstant, id-Deċiżjoni tal-Kummissjoni 2008/934/KE tal-5 ta' Diċembru 2008 dwar in-noninklużjoni ta' ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-ħarsien tal-pjanti li fihom dawn is-sustanzi (4) kienet adottata għan-noninklużjoni tal-kletodim.

               (3)

               Skont l-Artikolu 6(2) tad-Direttiva 91/414/KEE n-notifikant oriġinali (minn hawn 'il quddiem “l-applikant”) ressaq applikazzjoni ġdida li titlob l-applikazzjoni tal-proċedura aċċellerata prevista fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta' Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta' proċedura regolari u aċċellerata għall-valutazzjoni ta' sustanzi attivi li kienu jagħmlu parti mill-programm ta' ħidma msemmi fl-Artikolu 8(2) ta' dik id-Direttiva iżda li ma ġewx inklużi fl-Anness I (5) tagħha.

               (4)

               L-applikazzjoni ntbagħtet lill-Pajjiżi l-Baxxi, li kienu nħatru bħala l-Istat Membru relatur permezz tar-Regolament (KE) Nru 1490/2002. Il-perjodu ta' żmien għall-proċedura aċċellerata ġie rrispettat. L-ispeċifikazzjoni tas-sustanza attiva u l-użi sostnuti huma l-istess kif kien is-suġġett tad-Deċiżjoni 2008/934/KE. Dik l-applikazzjoni hija konformi wkoll mar-rekwiżiti proċedurali u sostantivi li jifdal tal-Artikolu 15 tar-Regolament (KE) Nru 33/2008.

               (5)

               Il-Pajjiżi l-Baxxi vvalutaw id-dejta addizzjonali mressqa mill-applikant u ppreparaw rapport addizzjonali. Huma bagħtu dak ir-rapport lill-Awtorità Ewropea għas-Sigurtà fl-Ikel (minn hawn 'il quddiem “l-Awtorità”) u lill-Kummissjoni fl-1 ta' Diċmebru 2009. L-Awtorità kkomunikat ir-rapport addizzjonali għall-kummenti lill-Istati Membri l-oħra u lill-applikant u għaddiet il-kummenti li kienu waslulha lill-Kummissjoni. B'konformità mal-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjoni tagħha dwar il-kletodim lill-Kummissjoni fl-10 ta' Settembru 2010 (6). L-abbozz tar-rapport ta' valutazzjoni, ir-rapport addizzjonali u l-konklużjoni tal-Awtorità ġew riveduti mill-Istati Membri u mill-Kummissjoni fil-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-28 ta' Jannar 2011 fil-format tar-rapport ta' reviżjoni tal-Kummissjoni għall-kletodim.

               (6)

               Ħareġ ċar mid-diversi eżamijiet li saru li l-prodotti għall-ħarsien tal-pjanti li fihom il-kletodim huma mistennija jissodisfaw, b'mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, b'mod partikolari fir-rigward tal-użi li ġew eżaminati u mniżżla fid-dettall fir-rapport ta' reviżjoni tal-Kummissjoni. Għaldaqstant, huwa xieraq li l-kletodim jiġi inkluż fl-Anness I, sabiex jiġi żgurat li fl-Istati Membri kollha jkunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza attiva skont id-dispożizzjonijiet ta' dik id-Direttiva.

               (7)

               Bla ħsara għal dik il-konklużjoni, huwa xieraq li jinkiseb aktar tagħrif dwar ċerti punti speċifiċi. L-Artikolu 6(1) tad-Direttiva 91/414/KEE jistipula li l-inklużjoni ta' sustanza fl-Anness I tista' tiġi soġġetta għal kundizzjonijiet. Għalhekk huwa xieraq li jintalab li l-applikant jibgħat informazzjoni ulterjuri biex jikkonferma r-riżultati tal-valutazzjoni tar-riskju, fuq il-bażi tal-iktar għarfien xjentifiku reċenti, fir-rigward tal-valutazzjonijiet tal-espożizzjoni tal-ħamrija u l-ilma ta' taħt l-art u d-definizzjoni tar-residwu għall-valutazzjoni tar-riskju.

               (8)

               Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jippreparaw irwieħhom biex jissodisfaw ir-rekwiżiti l-ġodda li jirriżultaw mill-inklużjoni.

               (9)

               Bla ħsara għall-obbligi stipulati fid-Direttiva 91/414/KEE b'konsegwenza tal-inklużjoni ta' sustanza attiva fl-Anness I, l-Istati Membri għandhom jingħataw perjodu ta' sitt xhur wara l-inklużjoni biex jirrevedu l-awtorizzazzjonijiet eżistenti ta' prodotti għall-protezzjoni tal-pjanti li fihom il-kletodim biex ikun żgurat li r-rekwiżiti stipulati fid-Direttiva 91/414/KEE, b'mod partikolari fl-Artikolu 13 tagħha, u l-kondizzjonijiet rilevanti stabbiliti fl-Anness I, jiġu sodisfatti. L-Istati Membri għandhom ivarjaw, jissostitwixxu jew jirtiraw, skont kif ikun meħtieġ, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B'deroga mill-iskadenza msemmija hawn fuq, għandu jiġi pprovdut perjodu itwal għas-sottomissjoni u l-valutazzjoni tal-fajl sħiħ tal-Anness III ta' kull prodott għall-ħarsien tal-pjanti għal kull użu maħsub skont il-prinċipji uniformi stabbiliti fid-Direttiva 91/414/KEE.

               (10)

               L-esperjenza miksuba minn inklużjonijiet preċedenti fl-Anness I mad-Direttiva 91/414/KEE ta' sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta' xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta' prodotti għall-protezzjoni tal-pjanti (7) wriet li jistgħu jinħolqu diffikultajiet fl-interpretazzjoni tad-dmirijiet tad-detenturi tal-awtorizzazzjonijiet eżistenti b'rabta mal-aċċess għad-dejta. Għalhekk, sabiex jiġu evitati iktar diffikultajiet, jidher li huwa meħtieġ li d-dmirijiet tal-Istati Membri jiġu ċċarati, speċjalment id-dmir li jivverifikaw li d-detentur ta' awtorizzazzjoni juri li għandu aċċess għal fajl li jissodisfa r-rekwiżiti tal-Anness II ma' dik id-Direttiva. Madankollu, din il-kjarifika ma timponi l-ebda obbligi ġodda fuq l-Istati Membri jew id-detenturi ta' awtorizzazzjonijiet meta mqabbla mad-Direttivi li jemendaw l-Anness I li ġew adottati sa issa.

               (11)

               Għaldaqstant, huwa xieraq li d-Direttiva 91/414/KEE tiġi emendata skont dan.

               (12)

               Id-Deċiżjoni 2008/934/KE tipprevedi li l-kletodim ma jiġix inkluż u li l-awtorizzazzjonijiet għall-prodotti għall-ħarsien tal-pjanti li fihom dik is-sustanza jiġu rtirati sal-31 ta' Diċembru 2011. Jeħtieġ li titħassar il-linja dwar il-kletodim fl-Anness ma' dik id-Deċiżjoni.

               (13)

               Huwa għalhekk xieraq li d-Deċiżjoni 2008/934/KE tiġi emendata skont dan.

               (14)

               Il-miżuri stipulati f'din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I mad-Direttiva 91/414/KEE huwa emendat kif stipulat fl-Anness ma' din id-Direttiva.
   Artikolu 2
   Il-linja li tikkonċerna l-kletodim fl-Anness mad-Deċiżjoni 2008/934/KE għandha titħassar.
   Artikolu 3
   Sa mhux aktar tard mit-30 ta' Novembru 2011 l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom minnufih jikkomunikaw lill-Kummissjoni t-test ta' dawk id-dispożizzjonijiet, kif ukoll tabella ta' korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta' Diċembru 2011.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 4
   1.   L-Istati Membri għandhom b'konformità mad-Direttiva 91/414/KEE, fejn meħtieġ, jemendaw jew jirtiraw awtorizzazzjonijiet eżistenti għal prodotti għall-ħarsien tal-pjanti li fihom il-kletodim bħala sustanza attiva sat-30 ta' Novembru 2011.
   Sa dakinhar huma għandhom, b'mod partikolari, jivverifikaw li l-kondizzjonijiet fl-Anness I mad-Direttiva li tikkonċerna l-kletodim jkunu sodisfatti, bl-eċċezzjoni ta' dawk identifikati fil-parti B tal-annotazzjoni li jikkonċernaw dik is-sustanza attiva, u li d-detentur tal-awtorizzazzjoni jkollu jew ikollu aċċess għal fajl li jissodisfa r-rekwiżiti tal-Anness II ma' dik id-Direttiva skont il-kondizzjonijiet tal-Artikolu 13 ta' dik id-Direttiva.
   2.   B'deroga mill-paragrafu 1, għal kull prodott awtorizzat għall-ħarsien tal-pjanti li fih il-kletodim bħala l-unika sustanza attiva jew inkella bħala waħda minn bosta sustanzi attivi li jkunu lkoll elenkati fl-Anness I mad-Direttiva 91/414/KEE sa mhux aktar tard mill-31 ta' Mejju 2011, l-Istati Membri għandhom jerġgħu jivvalutaw il-prodott skont il-prinċipji uniformi stipulati fl-Anness VI mad-Direttiva 91/414/KEE, fuq il-bażi ta' fajl li jissodisfa r-rekwiżiti tal-Anness III ma' dik id-Direttiva u billi titqies il-parti B tal-annotazzjoni fl-Anness I ma' dik id-Direttiva li tikkonċerna l-kletodim. Fuq il-bażi ta' dik il-valutazzjoni, huma għandhom jistabbilixxu jekk il-prodott jissodisfax il-kondizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li ssir din id-determinazzjoni l-Istati Membri għandhom:

               (a)

               fil-każ ta' prodott li jkun fih il-kletodim bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta' Mejju 2015; jew

               (b)

               fil-każ ta' prodott li fih il-kletodim bħala wieħed minn bosta sustanzi attivi, fejn hu meħtieġ, jemendaw jew jirtiraw l-awtorizzazzjoni sal-31 ta' Mejju 2015 jew sad-data ffissata għal emenda jew irtirar ta' dan it-tip fid-Direttiva jew Direttivi rispettivi li żiedu s-sustanza jew sustanzi rilevanti fl-Anness I mad-Direttiva 91/414/KEE, skont liema minnhom tkun l-aktar reċenti.

         Artikolu 5
   Din id-Direttiva għandha tidħol fis-seħħ fl-1 ta' Ġunju 2011.
   Artikolu 6
   Din id-Direttiva hija indirizzata lill-Istati Membri.

      Magħmul fi Brussell, it-2 ta’ Marzu 2011.

            Għall-Kummissjoni

            Il-President

         José Manuel BARROSO

      (1)  ĠU L 230, 19. 8.1991, p. 1.

      (2)  ĠU L 55, 29.2.2000, p. 25.

      (3)  ĠU L 224, 21.8.2002, p. 23.

      (4)  ĠU L 333, 11.12.2008, p. 11.

      (5)  ĠU L 15, 18.1.2008, p. 5.

      (6)  L-Awtorità Ewropea dwar is-Sigurtà fl-Ikel; Konklużjoni dwar ir-reviżjoni inter pares tal-valutazzjoni tar-riskju għall-pestiċidi tas-sustanza attiva kletodim. Il-Ġurnal tal-EFSA 2010; 8(9):1771. [93 pp.]. doi:10.2903/j.efsa.2010.1771. Disponibbli onlajn: www.efsa.europa.eu

      (7)  ĠU L 366, 15.12.1992, p. 10.

      ANNESS
      L-annotazzjoni li ġejja għandha tiġi inkluża fi tmiem it-tabella fl-Anness I mad-Direttiva 91/414/KEE.

                     Nru

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “336

                     Kletodim
                     Nru tal-CAS: 99129-21-2

                     Nru tas-CIPAC: 508

                     (5RS)-2-{(1EZ)-1-[(2E)-3-kloroallilossiimino]propil}-5-[(2RS)-2-(etiltijo)propil]-3-idrossiċikloheks-2-en-1-one

                     ≥ 930 g/kg
                     Impuritajiet:
                     toluene massimu ta’ 4 g/kg

                     l-1 ta’ Ġunju 2011

                     il-31 ta’ Mejju 2021

                     PARTI A
                     L-użi bħala erbiċida fuq pitravi taz-zokkor biss jista’ jiġi awtorizzat
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-kletodim, u b’modpartikolari l-Appendiċi I u II tiegħu, kif iffinalizzat mill-Kumitat Permanenti għall-Katina Alimentari u s-Saħħa tal-Annimali fit-28 ta’ Jannar 2011.
                     F’din il-valutazzjoni kumplessiva l-Istati Membri għandhom joqogħdu partikolarment attenti għall-protezzjoni ta’ organiżmi akkwatiċi, għasafar u mammiferi, u għandhom jiżguraw li l-kondizzjonijiet għall-użu jinkludu l-applikazzjoni ta’ miżuri adegwati ta’ mitigazzjoni tar-riskju.
                     L-Istati Membri kkonċernati għandhom jitolbu li jitressaq tagħrif ta’ konferma, fuq il-bażi tal-iktar tagħrif xjentifiku reċenti, rigward:

                                 —

                                 il-valutazzjonijiet tal-espożizzjoni tal-ħamrija u l-ilma ta’ taħt l-art,

                                 —

                                 id-definizzjoni tar-residwu għall-valutazzjoni tar-riskju.

                           L-Istati Membri kkonċernati għandhom jiżguraw li l-applikant jipprovdi dan it-tagħrif ta’ konferma lill-Kummissjoni sal-31 ta’ Mejju 2013.”

         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta’ reviżjoni.


title: Direttiva tal-Kummissjoni 2011/26/UE tat- 3 ta’ Marzu 2011 li temenda d-Direttiva tal-Kunsill 91/414/KEE biex tinkludi d-dietofenkarb bħala sustanza attiva u li temenda d-Deċiżjoni 2008/934/KE  Test b’relevanza għaż-ŻEE

text:
               4.3.2011

               MT

               Il-Ġurnal Uffiċjali tal-Unjoni Ewropea

               L 59/37

         DIRETTIVA TAL-KUMMISSJONI 2011/26/UE
   tat-3 ta’ Marzu 2011
   li temenda d-Direttiva tal-Kunsill 91/414/KEE biex tinkludi d-dietofenkarb bħala sustanza attiva u li temenda d-Deċiżjoni 2008/934/KE
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw ir-regoli dettaljati għall-implimentazzjoni tat-tielet stadju tal-programm ta’ ħidma msemmi fl-Artikolu 8(2) tad-Direttiva tal-Kunsill 91/414/KEE u jistabbilixxu lista ta’ sustanzi attivi li għandhom jiġu vvalutati, bl-għan tal-inklużjoni possibbli tagħhom fl-Anness I tad-Direttiva 91/414/KEE. Din il-lista kienet tinkludi d-dietofenkarb.

               (2)

               Skont l-Artikolu 11e tar-Regolament (KE) Nru 1490/2002, in-notifikatur irtira l-appoġġ tiegħu għall-inklużjoni ta’ din is-sustanza attiva fl-Anness I tad-Direttiva 91/414/KEE fi żmien xahrejn mill-wasla tal-abbozz tar-rapport tal-valutazzjoni. Għaldaqstant, id-Deċiżjoni tal-Kummissjoni 2008/934/KE tal-5 ta’ Diċembru 2008 dwar in-noninklużjoni ta’ ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom dawn is-sustanzi (4) ġiet adottata għan-noninklużjoni tad-dietofenkarb.

               (3)

               Skont l-Artikolu 6(2) tad-Direttiva 91/414/KEE n-notifikant oriġinali (minn hawn ’il quddiem “l-applikant”) ressaq applikazzjoni ġdida li titlob l-applikazzjoni tal-proċedura aċċellerata prevista fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-Direttiva iżda li ma ġewx inklużi fl-Anness I tagħha (5).

               (4)

               L-applikazzjoni tressqet lil Franza, li kienet inħatret bħala Stat Membru relatur permezz tar-Regolament (KE) Nru 1490/2002. Il-perjodu ta’ żmien għall-proċedura aċċellerata ġie rrispettat. L-ispeċifikazzjoni tas-sustanza attiva u l-użi sostnuti huma l-istess bħal dawk li kienu s-suġġett tad-Deċiżjoni 2008/934/KE. Dik l-applikazzjoni hija konformi wkoll mar-rekwiżiti proċedurali u sostanzjali l-oħra tal-Artikolu 15 tar-Regolament (KE) Nru 33/2008.

               (5)

               Franza vvalutat id-dejta addizzjonali mibgħuta mill-applikant u ħejjiet rapport addizzjonali. Bagħtet dan ir-rapport lill-Awtorità Ewropea dwar is-Sigurtà fl-Ikel (minn hawn ’il quddiem “l-Awtorità”) u lill-Kummissjoni fil-21 ta’ Diċembru 2009. L-Awtorità kkomunikat ir-rapport addizzjonali lill-Istati Membri l-oħra u lill-applikant għall-kummenti u bagħtet il-kummenti li kienu waslulha lill-Kummissjoni. Skont l-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjoni tagħha dwar id-dietofenkarb lill-Kummissjoni fis-7 ta’ Settembru 2010 (6). L-abbozz tar-rapport ta’ valutazzjoni, ir-rapport addizzjonali u l-konklużjoni tal-Awtorità ġew riveduti mill-Istati Membri u mill-Kummissjoni fil-Kumitat Permanenti dwar il-Katina Alimentari u s-Saħħa tal-Annimali, u ġew iffinalizzati fit-28 ta’ Jannar 2011 fil-format tar-rapport ta’ reviżjoni tal-Kummissjoni għad-dietofenkarb.

               (6)

               Ħareġ ċar minn diversi eżamijiet li saru li l-prodotti għall-ħarsien tal-pjanti li fihom id-dietofenkarb huma mistennija jissodisfaw, b’mod ġenerali, ir-rekwiżiti stipulati fl-Artikolu 5(1) (a) u (b) tad-Direttiva 91/414/KEE, b’mod partikolari fir-rigward tal-użi li ġew eżaminati u mniżżla fid-dettall fir-rapport ta’ reviżjoni tal-Kummissjoni. Għaldaqstant, huwa xieraq li d-dietofenkarb jiġi inkluż fl-Anness I biex jiġi żgurat li fl-Istati Membri kollha jkunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza attiva skont id-dispożizzjonijiet ta’ dik id-Direttiva.

               (7)

               Bla ħsara għal dik il-konklużjoni, huwa xieraq li jinkiseb aktar tagħrif dwar ċerti punti speċifiċi. L-Artikolu 6(1) tad-Direttiva 91/414/KEE jistipula li l-inklużjoni ta’ sustanza fl-Anness I tista’ tkun suġġetta għal xi kundizzjonijiet. Għalhekk jixraq li l-applikant jintalab aktar tagħrif li jikkonferma l-potenzjal tal-assorbiment tal-metabolit 6-NO2-DFC minn uċuħ sussegwenti u l-valutazzjoni tar-riskju għal speċji artropodi li mhumiex fil-mira.

               (8)

               Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jippreparaw irwieħhom biex jissodisfaw ir-rekwiżiti l-ġodda li jirriżultaw mill-inklużjoni.

               (9)

               Bla ħsara għall-obbligi ddefiniti mid-Direttiva 91/414/KEE bħala konsegwenza tal-inklużjoni ta’ sustanza attiva fl-Anness I, l-Istati Membri għandhom jingħataw perjodu ta’ sitt xhur wara l-inklużjoni biex jirrevedu l-awtorizzazzjonijiet eżistenti ta’ prodotti għall-ħarsien tal-pjanti li fihom id-dietofenkarb biex jiżguraw li r-rekwiżiti stipulati fid-Direttiva 91/414/KEE, b’mod partikolari fl-Artikolu 13 tagħha u l-kundizzjonijiet rilevanti stipulati fl-Anness I, jiġu ssodisfatti. L-Istati Membri għandhom ivarjaw, jissostitwixxu jew jirtiraw, skont kif ikun meħtieġ, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B’deroga mill-iskadenza msemmija hawn fuq, għandu jingħata perjodu itwal għas-sottomissjoni u l-valutazzjoni tal-fajl sħiħ tal-Anness III ta’ kull prodott għall-ħarsien tal-pjanti għal kull użu maħsub skont il-prinċipji uniformi stabbiliti fid-Direttiva 91/414/KEE.

               (10)

               L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta’ sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li tikkonċerna t-tqegħid fis-suq ta’ prodotti għall-protezzjoni tal-pjanti (7), uriet li jistgħu jinħolqu d-diffikultajiet fl-interpretazzjoni tal-obbligi tad-detenturi tal-awtorizzazzjonijiet eżistenti b’rabta mal-aċċess għad-dejta. Għalhekk, biex jiġu evitati aktar diffikultajiet, jidher li huwa meħtieġ li l-obbligi tal-Istati Membri jiġu ċċarati, speċjalment l-obbligu li jivverifikaw li d-detentur ta’ awtorizzazzjoni juri li għandu aċċess għal fajl li jissodisfa r-rekwiżiti tal-Anness II ta’ dik id-Direttiva. Madankollu, din il-kjarifika ma timponi ebda obbligu ġdid fuq l-Istati Membri jew fuq id-detenturi ta’ awtorizzazzjonijiet, meta mqabbla mad-Direttivi li jemendaw l-Anness I li ġew adottati sa issa.

               (11)

               Għalhekk jixraq li d-Direttiva 91/414/KEE tiġi emendata skont dan.

               (12)

               Id-Deċiżjoni 2008/934/KE tistipula n-noninklużjoni tad-dietofenkarb u l-irtirar tal-awtorizzazzjonijiet għall-prodotti tal-ħarsien tal-pjanti li fihom din is-sustanza sal-31 ta’ Diċembru 2011. Jeħtieġ li titħassar il-linja dwar id-dietofenkarb fl-Anness ta’ dik id-Deċiżjoni.

               (13)

               Huwa għalhekk xieraq li d-Deċiżjoni 2008/934/KE tiġi emendata skont dan.

               (14)

               Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE għandu jiġi emendat kif stipulat fl-Anness ta’ din id-Direttiva.
   Artikolu 2
   Il-linja dwar id-dietofenkarb fl-Anness tad-Deċiżjoni 2008/934/KE għandha titħassar.
   Artikolu 3
   Sa mhux aktar tard mit-30 ta’ Novembru 2011 l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta’ Diċembru 2011.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn referenza ta’ din ix-xorta fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 4
   1.   L-Istati Membri għandhom, b’konformità mad-Direttiva 91/414/KEE jemendaw jew jirtiraw fejn meħtieġ, l-awtorizzazzjonijiet eżistenti għall-prodotti għall-ħarsien tal-pjanti li fihom id-dietofenkarb bħala sustanza attiva sat-30 ta’ Novembru 2011.
   Sa dik id-data huma għandhom b’mod partikolari jivverifikaw li l-kundizzjonijiet fl-Anness I tad-Direttiva li jikkonċernaw id-dietofenkarb, bl-eċċezzjoni ta’ dawk identifikati fil-parti B tal-annotazzjoni li tikkonċerna dik is-sustanza attiva, u li d-detentur tal-awtorizzazzjoni jkollu f’idejh jew li jkollu aċċess għall-fajl li jissodisfa r-rekwiżiti tal-Anness II ta’ dik id-Direttiva skont il-kundizzjonijiet tal-Artikolu 13 ta’ dik id-Direttiva.
   2.   B’deroga mill-paragrafu 1, għal kull prodott awtorizzat għall-ħarsien tal-pjanti li fih id-dietofenkarb bħala l-unika sustanza attiva jew bħala waħda minn bosta sustanzi attivi li jkunu lkoll elenkati fl-Anness I tad-Direttiva 91/414/KEE sa mhux aktar tard mill-31 ta’ Mejju 2011, l-Istati Membri għandhom jevalwaw mill-ġdid il-prodott skont il-prinċipji uniformi previsti fl-Anness VI tad-Direttiva 91/414/KEE, abbażi ta’ fajl li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna d-dietofenkarb. Fuq il-bażi ta’ din il-valutazzjoni, huma għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li ssir din id-determinazzjoni l-Istati Membri għandhom:

               (a)

               fil-każ ta’ prodott li jkun fih id-dietofenkarb bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta’ Mejju 2015; jew

               (b)

               fil-każ ta’ prodott li fih id-dietofenkarb bħala waħda minn bosta sustanzi attivi, fejn meħtieġ, jemendaw jew jirtiraw l-awtorizzazzjoni sal-31 ta’ Mejju 2015 jew sad-data ffissata għal emenda jew irtirar ta’ din ix-xorta fid-Direttiva jew id-Direttivi rispettivi li żiedu s-sustanza jew is-sustanzi relevanti fl-Anness I tad-Direttiva 91/414/KEE, skont liema tkun l-aktar reċenti.

         Artikolu 5
   Din id-Direttiva għandha tidħol fis-seħħ fl-1 ta’ Ġunju 2011.
   Artikolu 6
   Din id-Direttiva hija indirizzata lill-Istati Membri.

      Magħmul fi Brussell, it-3 ta’ Marzu 2011.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 55, 29.2.2000, p. 25.

      (3)  ĠU L 224, 21.8.2002, p. 23.

      (4)  ĠU L 333, 11.12.2008, p. 11.

      (5)  ĠU L 15, 18.1.2008, p. 5.

      (6)  L-Awtorità Ewropea dwar is-Sigurtà fl-Ikel; Conclusion on the peer review of the pesticide risk assessment of the active substance diethofencarb (Konklużjoni dwar ir-reviżjoni inter-pares tal-valutazzjoni tar-riskju tas-sustanza attiva dietofenkarb). EFSA Journal 2010;8(9):1721. [55 pp.]. doi:10.2903/j.efsa.2010.1721. Disponibbli onlajn: www.efsa.europa.eu/efsajournal.htm

      (7)  ĠU L 366, 15.12.1992, p. 10.

      ANNESS
      L-annotazzjoni li ġejja għandha tiġi inkluża fi tmiem it-tabella fl-Anness I tad-Direttiva 91/414/KEE:

                     Nru

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     ‘331

                     Dietofenkarb
                     Nru tal-CAS: 87130-20-9

                     Nru CIPAC: 513

                        isopropil 3,4-dietossikarbanilat

                     ≥ 970 g/kg
                     Impuritajiet:
                     Toluwen: mhux aktar minn 1 g/kg

                     L-1 ta’ Ġunju 2011

                     Il-31 ta’ Mejju 2021

                     PARTI A
                     L-użi bħala fungiċida biss jistgħu jiġu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, il-konklużjonijiet tar-rapport ta’ reviżjoni dwar id-dietofenkarb, u b’mod partikolari l-Appendiċi I u II tiegħu, kif iffinalizzati mill-Kumitat Permanenti dwar il-Katina Alimentari u s-Saħħa tal-Annimali fit-28 ta’ Jannar 2011 għandhom jiġu kkunsidrati.
                     F’din il-valutazzjoni ġenerali, l-Istati Membri għandhom jagħtu każ partikolari tar-riskji lill-organiżmi akkwatiċi u lill-artropodi li mhumiex fil-mira, u għandhom jiżguraw li l-kundizzjonijiet tal-użu jinkludu l-applikazzjoni ta’ miżuri li jtaffu r-riskji.
                     L-Istati Membri kkonċernati għandhom jitolbu li jitressaq tagħrif ta’ konferma rigward:

                                 (a)

                                 il-potenzjal tal-assorbiment tal-metabolit 6-NO2-DFC minn uċuħ sussegwenti;

                                 (b)

                                 il-valutazzjoni tar-riskju għall-ispeċi artropodi li mhumiex fil-mira.

                           L-Istati Membri kkonċernati għandhom jiżguraw li l-applikant jipprovdi dan it-tagħrif lill-Kummissjoni sal-31 ta’ Mejju 2013.’

         (1)  Jinsabu aktar dettalji dwar l-identità u l-ispeċifikazzjoni tas-sustanza attiva fir-rapport ta’ reviżjoni.


title: Direttiva tal-Kummissjoni 2011/25/UE tat- 3 ta' Marzu 2011 li temenda d-Direttiva tal-Kunsill 91/414/KEE biex jiġi inkluż il-bupirimat bħala sustanza attiva u li temenda d-Deċiżjoni 2008/934/KE  Test b’relevanza għaż-ŻEE

text:
               4.3.2011

               MT

               Il-Ġurnal Uffiċjali tal-Unjoni Ewropea

               L 59/32

         DIRETTIVA TAL-KUMMISSJONI 2011/25/UE
   tat-3 ta' Marzu 2011
   li temenda d-Direttiva tal-Kunsill 91/414/KEE biex jiġi inkluż il-bupirimat bħala sustanza attiva u li temenda d-Deċiżjoni 2008/934/KE
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (1), u b'mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 1490/2002 (3) jistipulaw regoli dettaljati għall-implimentazzjoni tat-tielet stadju tal-programm ta' ħidma msemmi fl-Artikolu 8(2) tad-Direttiva tal-Kunsill 91/414/KEE u jistabbilixxu lista ta' sustanzi attivi li għandhom jiġu vvalutati, bl-għan tal-inklużjoni possibbli tagħhom fl-Anness I mad-Direttiva 91/414/KEE. Din il-lista kienet tinkludi l-bupirimat.

               (2)

               Skont l-Artikolu 11e tar-Regolament (KE) Nru 1490/2002, in-notifikant irtira s-sostenn tiegħu għall-inklużjoni ta' dik is-sustanza attiva fl-Anness I mad-Direttiva 91/414/KEE fi żmien xahrejn mill-wasla tal-abbozz tar-rapport ta' valutazzjoni. Għaldaqstant, id-Deċiżjoni tal-Kummissjoni 2008/934/KE tal-5 ta' Diċembru 2008 dwar in-noninklużjoni ta' ċerti sustanzi attivi fl-Anness I tad-Direttiva tal-Kunsill 91/414/KEE u l-irtirar ta' awtorizzazzjonijiet għal prodotti għall-protezzjoni tal-pjanti li fihom dawn is-sustanzi (4) kienet adottata għan-noninklużjoni tal-bupirimat.

               (3)

               Skont l-Artikolu 6(2) tad-Direttiva 91/414/KEE n-notifikant oriġinali (minn hawn ‘il quddiem “l-applikant”) ressaq applikazzjoni ġdida li titlob l-applikazzjoni tal-proċedura aċċellerata prevista fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta' Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta' proċedura regolari u aċċellerata għall-valutazzjoni ta' sustanzi attivi li kienu jagħmlu parti mill-programm ta' ħidma msemmi fl-Artikolu 8(2) ta' dik id-Direttiva iżda li ma ġewx inklużi fl-Anness I tagħha (5).

               (4)

               L-applikazzjoni tressqet lill-Pajjiżi l-Baxxi, li kienu nħatru bħala l-Istat Membru relatur permezz tar-Regolament (KE) Nru 1490/2002. Il-perjodu ta' żmien għall-proċedura aċċellerata ġie rispettat. L-ispeċifikazzjoni tas-sustanza attiva u l-użi sostnuti huma l-istess bħal dawk li kienu s-suġġett tad-Deċiżjoni 2008/934/KE. Dik l-applikazzjoni hija konformi wkoll mal-bqija tar-rekwiżiti sostantivi u proċedurali tal-Artikolu 15 tar-Regolament (KE) Nru 33/2008.

               (5)

               Il-Pajjiżi l-Baxxi vvalutaw id-dejta addizzjonali mressqa mill-applikant u ppreparaw rapport addizzjonali. Bagħtu dan ir-rapport lill-Awtorità Ewropea dwar is-Sigurtà fl-Ikel (minn hawn ‘il quddiem “l-Awtorità”) u lill-Kummissjoni fis-26 ta' Novembru 2009. L-Awtorità kkomunikat ir-rapport addizzjonali lill-Istati Membri l-oħra u lill-applikant għall-kummenti u bagħtet il-kummenti li kienu waslulha lill-Kummissjoni. Skont l-Artikolu 20(1) tar-Regolament (KE) Nru 33/2008 u fuq talba tal-Kummissjoni, l-Awtorità ppreżentat il-konklużjoni tagħha dwar il-bupirimat lill-Kummissjoni fl-20 ta' Settembru 2010 (6). L-abbozz tar-rapport ta' valutazzjoni, ir-rapport addizzjonali u l-konklużjoni tal-Awtorità ġew riveduti mill-Istati Membri u mill-Kummissjoni fil-Kumitat Permanenti dwar il-Katina Alimentari u s-Saħħa tal-Annimali u ġew iffinalizzati fit-28 ta' Jannar 2011 fil-format tar-rapport ta' reviżjoni tal-Kummissjoni għall-bupirimat.

               (6)

               Mid-diversi eżamijiet li saru, jidher li l-prodotti għall-protezzjoni tal-pjanti li fihom il-bupirimat jistgħu jkunu mistennija li jissodisfaw, b'mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, b'mod partikolari fir-rigward tal-użi li ġew eżaminati u mniżżla fid-dettall fir-rapport ta' reviżjoni tal-Kummissjoni. Għaldaqstant, huwa xieraq li l-bupirimat jiġi inkluż fl-Anness I biex jiġi żgurat li fl-Istati Membri kollha jkunu jistgħu jingħataw l-awtorizzazzjonijiet tal-prodotti għall-protezzjoni tal-pjanti li fihom din is-sustanza attiva skont id-dispożizzjonijiet ta' dik id-Direttiva.

               (7)

               Bla ħsara għal dik il-konklużjoni, huwa xieraq li jinkiseb aktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta' sustanza fl-Anness I tista' tkun suġġetta għal ċerti kundizzjonijiet. Għalhekk, huwa xieraq li l-applikant jintalab li jibgħat iktar tagħrif biex jikkonferma d-degradazzjoni tal-ħamrija, il-parametri kinetiċi u l-parametru tal-assorbiment u tad-deassorbiment għall-metabolit prinċipali tal-ħamrija, id-De-etil-bupirimat (DE-B).

               (8)

               Għandu jitħalla jgħaddi perjodu raġonevoli qabel ma sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jippreparaw irwieħhom biex jissodisfaw ir-rekwiżiti l-ġodda li se jirriżultaw mill-inklużjoni.

               (9)

               Bla ħsara għall-obbligi definiti mid-Direttiva 91/414/KEE bħala konsegwenza tal-inklużjoni ta' sustanza attiva fl-Anness I, l-Istati Membri għandhom jingħataw perjodu ta' sitt xhur wara l-inklużjoni biex jirrevedu l-awtorizzazzjonijiet eżistenti ta' prodotti għall-protezzjoni tal-pjanti li fihom il-bupirimat sabiex jiżguraw li r-rekwiżiti stipulati fid-Direttiva 91/414/KEE, b'mod partikolari fl-Artikolu 13 tagħha u l-kundizzjonijiet rilevanti stipulati fl-Anness I, ikunu ssodisfati. L-Istati Membri għandhom ivarjaw, ibiddlu jew jirtiraw, skont kif ikun meħtieġ, l-awtorizzazzjonijiet eżistenti, skont id-dispożizzjonijiet tad-Direttiva 91/414/KEE. B'deroga mill-iskadenza msemmija hawn fuq, għandu jiġi pprovdut perjodu itwal għas-sottomissjoni u l-valutazzjoni tal-fajl komplut tal-Anness III għal kull prodott għall-protezzjoni tal-pjanti għal kull użu maħsub skont il-prinċipji uniformi stabbiliti fid-Direttiva 91/414/KEE.

               (10)

               L-esperjenza miksuba minn inklużjonijiet preċedenti fl-Anness I tad-Direttiva 91/414/KEE ta' sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta' xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta' prodotti għall-protezzjoni tal-pjanti (7), uriet li jistgħu jinħolqu diffikultajiet mill-interpretar tal-obbligi tad-detenturi tal-awtorizzazzjonijiet eżistenti b'rabta mal-aċċess għad-dejta. Għalhekk, sabiex jiġu evitati iktar diffikultajiet, jidher li huwa meħtieġ li l-obbligi tal-Istati Membri jiġu ċċarati, speċjalment l-obbligu li jivverifikaw li d-detentur ta' awtorizzazzjoni juri li għandu aċċess għal fajl li jissodisfa r-rekwiżiti tal-Anness II ma' dik id-Direttiva. Madankollu, din il-kjarifika ma timponi l-ebda obbligu ġdid fuq l-Istati Membri jew id-detenturi tal-awtorizzazzjonijiet, meta mqabbla mad-direttivi li ġew adottati s'issa li jemendaw l-Anness I.

               (11)

               Għaldaqstant, huwa xieraq li d-Direttiva 91/414/KEE tiġi emendata skont dan.

               (12)

               Id-Deċiżjoni 2008/934/KE tistipula n-noninklużjoni tal-bupirimat u l-irtirar tal-awtorizzazzjonijiet għall-prodotti għall-ħarsien tal-pjanti li fihom dik is-sustanza sal-31 ta' Diċembru 2011. Hemm bżonn li titħassar il-linja li tikkonċerna l-bupirimat fl-Anness ma' dik id-Deċiżjoni.

               (13)

               Huwa għalhekk xieraq li d-Deċiżjoni 2008/934/KE tiġi emendata skont dan.

               (14)

               Il-miżuri stipulati f'din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE għandu jiġi emendat kif stipulat fl-Anness ta' din id-Direttiva.
   Artikolu 2
   Il-linja li tikkonċerna l-bupirimat fl-Anness tad-Deċiżjoni 2008/934/KE għandha titħassar.
   Artikolu 3
   L-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva sa mhux aktar tard mit-30 ta' Novembru 2011. Huma għandhom jikkomunikaw lill-Kummissjoni minnufih it-test ta' dawk id-dispożizzjonijiet, kif ukoll tabella ta' korrelazzjoni bejn dawk id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta' Diċembru 2011.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn referenza bħal din fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   Artikolu 4
   1.   L-Istati Membri għandhom, skont id-Direttiva 91/414/KEE u fejn meħtieġ, jemendaw jew jirtiraw awtorizzazzjonijiet eżistenti għal prodotti għall-protezzjoni tal-pjanti li fihom il-bupirimat bħala sustanza attiva sat-30 ta' Novembru 2011.
   Sa dik id-data huma għandhom b'mod partikolari jivverifikaw li l-kundizzjonijiet fl-Anness I tad-Direttiva li jikkonċernaw il-bupirimat huma ssodisfati, bl-eċċezzjoni ta' dawk identifikati fil-parti B tal-annotazzjoni li tikkonċerna dik is-sustanza attiva, u li d-detentur tal-awtorizzazzjoni jkollu f'idejh jew ikollu aċċess għal fajl li jissodisfa r-rekwiżiti tal-Anness II ma' dik id-Direttiva skont il-kundizzjonijiet tal-Artikolu 13 ta' dik id-Direttiva.
   2.   B’deroga mill-paragrafu 1, għal kull prodott awtorizzat għall-protezzjoni tal-pjanti li fih il-bupirimat bħala l-unika sustanza attiva jew inkella bħala waħda minn bosta sustanzi attivi li lkoll kienu elenkati fl-Anness I mad-Direttiva 91/414/KEE sa mhux aktar tard mill-31 ta' Mejju 2011, l-Istati Membri għandhom jivvalutaw mill-ġdid il-prodott skont il-prinċipji uniformi previsti fl-Anness VI mad-Direttiva 91/414/KEE, fuq il-bażi ta' fajl li jissodisfa r-rekwiżiti tal-Anness III ma' dik id-Direttiva u bil-kunsiderazzjoni tal-parti B tal-annotazzjoni fl-Anness I ma' dik id-Direttiva li tikkonċerna l-bupirimat. Fuq il-bażi ta' dik il-valutazzjoni, huma għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 4(1)(b), (c), (d) u (e) tad-Direttiva 91/414/KEE.
   Wara li dan jiġi ddeterminat, l-Istati Membri għandhom:

               (a)

               fil-każ ta' prodott li jkun fih il-bupirimat bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta' Mejju 2015; jew

               (b)

               fil-każ ta' prodott li fih il-bupirimat bħala waħda minn bosta sustanzi attivi, fejn meħtieġ, jemendaw jew jirtiraw l-awtorizzazzjoni sal-31 ta' Mejju 2015 jew sad-data ffissata għal emenda jew irtirar ta' dan it-tip fid-Direttiva jew Direttivi rispettiva/rispettivi li żiedet/żiedu s-sustanza jew is-sustanzi rilevanti fl-Anness I mad-Direttiva 91/414/KEE, skont liema waħda tkun l-aktar reċenti.

         Artikolu 5
   Din id-Direttiva għandha tidħol fis-seħħ fl-1 ta' Ġunju 2011.
   Artikolu 6
   Din id-Direttiva hija indirizzata lill-Istati Membri.

      Magħmul fi Brussell, it-3 ta’ Marzu 2011.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 55, 29.2.2000, p. 25.

      (3)  ĠU L 224, 21.8.2002, p. 23.

      (4)  ĠU L 333, 11.12.2008, p. 11.

      (5)  ĠU L 15, 18.1.2008, p. 5.

      (6)  L-Awtorità Ewropea dwar is-Sigurtà fl-Ikel;.Conclusion on the peer review of the pesticide risk assessment of the active substance bupirimate. EFSA Journal 2010; 8(10):1786. [82pp.]. doi:10.2903/j.efsa.2010.1786. Disponibbli onlajn: www.efsa.europa.eu

      (7)  ĠU L 366, 15.12.1992, p. 10.

      ANNESS
      L-annotazzjoni li ġejja għandha tiġi inkluża fi tmiem it-tabella fl-Anness I tad-Direttiva 91/414/KEE:

                     Nru

                     Isem Komuni, Numri ta' Identifikazzjoni

                     Isem tal-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “337

                     Bupirimat
                     Nru tal-CAS: 41483-43-6

                     Nru tas-CIPAC: 261

                     5-butil-2-etilammino-6-metilpirimidin-4-il dimetilsulfamat

                     ≥ 945 g/kg
                     Impuritajiet:
                     Etirimol: massimu ta' 2 g/kg
                     Toluwen: massimu ta' 3 g/kg

                     fl-1 ta' Ġunju 2011.

                     Il-31 ta' Mejju 2021

                     PARTI A
                     L-użi bħala fungiċida biss jistgħu jiġu awtorizzati.
                     PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar il-bupirimat, u b’mod partikolari l-Appendiċi I u II tiegħu, kif iffinalizzat fil-Kumitat Permanenti dwar il-Katina Alimentari u s-Saħħa tal-Annimali fit-28 ta' Jannar 2011.
                     F’din il-valutazzjoni ġenerali l-Istati Membri għandhom joqogħdu partikolarment attenti għal dan li ġej:

                                 —

                                 il-protezzjoni ta' organiżmi akkwatiċi. Il-kundizzjonijiet tal-awtorizzazzjoni għandhom jinkludu miżuri li jnaqqsu r-riskju, fejn ikun meħtieġ.

                                 —

                                 il-protezzjoni tal-ilma ta' taħt l-art, meta s-sustanza attiva tiġi applikata f’reġjuni b’ħamrija u/jew kundizzjonijiet klimatiċi vulnerabbli. Il-kundizzjonijiet tal-awtorizzazzjoni għandhom jinkludu miżuri li jnaqqsu r-riskju fejn ikun xieraq.

                                 —

                                 ir-riskju fl-għalqa għall-artropodi mhux fil-mira.

                           L-Istati Membri kkonċernati għandhom jitolbu li jitressaq tagħrif ta' konferma rigward:

                                 (1)

                                 l-ispeċifikazzjoni tal-materjal tekniku kif immanifatturat kummerċjalment, permezz ta' dejta analitika xierqa. l-inklużjoni ta' tagħrif dwar ir-rilevanza tal-impuritajiet,

                                 (2)

                                 l-ekwivalenza bejn l-ispeċifikazzjonijiet tal-materjal tekniku; kif immanifatturat kummerċjalment, u dawk tal-materjal tat-test użat fil-fajls dwar it-tossiċità,

                                 (3)

                                 il-parametri kinetiċi, id-degradazzjoni tal-ħamrija u l-parametru tal-assorbiment u d-deassorbiment għall-metabolit prinċipali tal-ħamrija, id-DE-B (De-etil-bupirimat).

                           L-Istati Membri kkonċernati għandhom jiżguraw li l-applikant jissottometti dejta u tagħrif ta' konferma bħal dawn lill-Kummissjoni hekk kif inhu stipulat fil-punt (1) u (2) sat-30 ta' Novembru 2011 u t-tagħrif stabbilit fil-punt (3) sal-31 ta' Mejju 2013.”

         (1)  Jinsabu aktar dettalji dwar l-identità u l-ispeċifikazzjoni tas-sustanza attiva fir-rapport ta' reviżjoni.


title: Id-Direttiva tal-Kunsill tat-28 ta' Novembru 2002 li tiddefinixxi l-iffaċilitar ta' dħul, transitu u residenza mhux awtorizzati 2002/90/KE

text:
Avviż Legali Importanti

|

32002L0090

Official Journal L 328 , 05/12/2002 P. 0017 - 0018

		Id-Direttiva tal-Kunsilltat-28 ta' Novembru 2002li tiddefinixxi l-iffaċilitar ta' dħul, transitu u residenza mhux awtorizzati2002/90/KEIL-KUNSILL TA' L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 61(a) u l-Artikolu 63(3)(b) tiegħu,Wara li kkunsidra l-inizjattiva tar-Repubblika Franċiża [1],Wara li kkunsidra l-opinjoni tal-Parlament Ewropew [2];Billi:(1) Waħda mill-għanijiet ta' l-Unjoni Ewropea hija l-ħolqien gradwali ta' żona ta' libertà, sigurtà u ġustizzja, li tfisser, inter alia, li immigrazzjoni illegali għandha tkun miġġielda.(2) Bħala konsegwenza, għandhom jittieħdu miżuri biex tkun miġġielda l-għajnuna lill-immigrazzjoni illegali kemm in konnessjoni mal-qsim mhux awtorizzat tal-konfini fis-sens strett u kemm għall-għan biex jinżammu networks (sistemi komplessi) li jesplojtjaw esseri umani.(3) Għal dak il-għan huwa essenzjali li jitqarrbu lejn xulxin id-disposizzjonijiet legali eżistenti, b'mod partikolari, min-naħa l-waħda, id-definizzjoni preċiża tal-ksur tal-liġi in kwestjoni u l-każijiet ta' eżenzjoni, li huwa s-suġġett ta' din id-Direttiva u, min-naħa l-oħra, regoli minimi għal pieni, obbligi ta' persuni legali u ġurisdizzjoni, li hija s-suġġett tad-Deċiżjoni qafas tal-Kunsill 2002/946/JHA tat-28 ta' Novembru 2002 dwar it-tisħiħ tal-qafas penali biex ikun impedut it-tħaffif ta' dħul, transitu u residenza mhux awtorizzati [3].(4) L-għan ta' din id-Direttiva huwa li tipprovdi definizzjoni tat-tħaffif ta' immigrazzjoni illegali u bħala konsegwenza li tagħmel iktar effettiva l-implimentazzjoni tad-Deċiżjoni qafas 2002/946/JHA biex timpedixxi dik l-offiża.(5) Din id-Direttiva tissupplimenta strumenti oħra adottati biex tkun miġġielda l-immigrazzjoni illegali, impjieg illegali, ittraffikar f'esseri umani u esplojtazzjoni sesswali ta' tfal.(6) Fir-rigward ta' l-Islanda u n-Norveġja, din id-Direttiva tikkostitwixxi żvilupp ta' disposizzjonijiet ta' l-acquis ta' Schengen fit-tifsira tal-Ftehim konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja dwar l-assoċjazzjoni ta' dawk iż-żewġ Stati ma' l-implimentazzjoni, applikazzjoni u żvilupp ta' l-acquis ta' Schengen [4], li jaqgħu fiż-żona li jirreferi għaliha l-Artikolu 1(E) tad-Deċiżjoni tal-Kunsill 1999/437/KE tas-17 ta' Mejju 1999 dwar ċerti arranġamenti għall-applikazzjoni ta' dak il-Ftehim [5].(7) Ir-Renju Unit u l-Irlanda qegħdin jieħdu sehem fl-adozzjoni u applikazzjoni ta' din id-Direttiva skond id-disposizzjonijiet relevanti tat-Trattati.(8) Skond l-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabilixxi il-Komunita Ewropea, id-Danimarka mhix tieħu sehem fl-adozzjoni ta' din id-Direttiva u mhix marbuta biha jew suġġetta għall-applikazzjoni tagħha. Meta jitqies li din id-Direttiva tibni fuq l-acquis ta' Schengen taħt id-disposizzjonijiet tat-Titolu IV tal-Parti Tlieta tat-Trattat li jistabilixxi il-Komunita Ewropea, id-Danimarka għandha, skond l-Artikolu 5 tal-Protokoll imsemmi, tiddeċiedi f'perjodu ta' sitt xhur wara li l-Kunsill ikun adottata din id-Direttiva jekk tridx timplimentaha fil-liġi nazzjonali tagħha,ADOTTA DIN ID-DIRETTIVA:Artikolu 1Ksur tal-liġi ġenerali1. Kull Stat Membru għandu jadotta sanzjonijiet xierqa dwar:(a) kull persuna li intenzjonalment tassisti persuna li mhix ċittadina ta' Stat Membru biex tidħol, jew taqsam fi transitu, it-territorju ta' Stat Membru bi ksur tal-liġijiet dwar id-dħul jew transitu ta' aljeni ta' l-Istat ikkonċernat;(b) kull persuna li, għal qligħ finanzjarju, intenzjonalment tassisti persuna li mhix ċittadina ta' Stat Membru biex toqgħod fit-territorju ta' Stat Membru bi ksur tal-liġijiet dwar ir-residenza ta' aljeni ta' l-Istat ikkonċernati.2. Kull Stat Membru jista' jiddeċiedi ma jimponix sanzjonijiet fir-rigward ta' l-imġieba ddefinita fil-paragrafu 1(a) billi japplika l-liġi nazzjonali u l-prassi (prattika) tiegħu għal każijiet fejn l-għan ta' l-imġieba hu li jipprovdi assistenza umanitarja lill-persuna kkonċernata.Artikolu 2Tixwix, parteċipazzjoni u attentatKull Stat Membru għandu jieħu l-miżuri meħtieġa biex jiżgura li s-sanzjonijiet li jirreferi għalihom l-Artikolu 1 jkunu wkoll applikabbli għal kull persuna li:(a) tkun ix-xewwiex ta',(b) tkun kompliċi fi, jew(ċ) tipprova tikkommettiksur tal-liġi kif jirreferi għalih l-Artikolu 1(1)(a) jew (b).Artikolu 3SanzjonijietKull Stat Membru għandu jieħu l-miżuri meħtieġa biex jiżgura li l-ksur tal-liġi li jirreferu għalih l-Artikoli 1 u 2 jkunu suġġetti għal sanzjonijiet effettivi, proporzjonati u disswasivi.Artikolu 4Implimentazzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma' din id-Direttiva qabel il-5 ta' Diċembru 2004. Għandhom minnufih jinformaw b'dan lill-Kummissjoni.Meta l-Istati Membri jadottaw dawn il-miżuri, għandu jkollhom referenza għal din id-Direttiva jew għandhom ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. Il-metodi dwar kif issir riferenza bħal din għandhom ikunu preskritti mill-Istati Membri.2. L-Istati Membri għandhom jikkomunikaw lill-Kummissjoni it-test tad-disposizzjonijiet prinċipali tal-liġi nazzjonali li jadottaw fil-qasam kopert b'din id-Direttiva, flimkien ma' tabella li turi kif id-disposizzjonijiet ta' din id-Direttiva jikkorrispondu mad-disposizzjonijiet nazzjonali adottati. Il-Kummissjoni għandha tinforma lill-Istati Membri l-oħra bihom.Artikolu 5RevokaL-Artikolu 27(1) tal-Konvenzjoni ta' Schengen ta' l-1990 għandu jkun irrevokat mill-5 ta' Diċembru 2004. Fejn Stat Membru jimplimenta din id-Direttiva skond l-Artikolu 4(1) qabel dik id-data, id-disposizzjoni msemmija għandha tieqaf milli tapplika għal dak l-Istat Membru mid-data ta' implimentazzjoni.Artikolu 6Dħul fis-seħħDin id-Direttiva għandha tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali tal- Komunitajiet Ewropej.Artikolu 7DestinatarjiDin id-Direttiva hija indirizzata lill-Istati Membri skond it-Trattat li jistabbilixxi l-Komunità Ewropea.Magħmula fi Brussel, fit-28 ta' Novembru 2002.Għall-KunsillIl-PresidentB. Haarder[1] ĠU C 253, ta' l-4.9.2000, p. 1.[2] ĠU C 276, ta' l-1.10.2001, p. 244.[3] ĠU L 328, tal-5.12.2002, p. 1.[4] ĠU L 176, 10.07.99, p. 36.[5] ĠU L 176, 10.07.99, p. 31.--------------------------------------------------


title: Direttiva tal-Kummissjoni 2006/78/KE tad- 29 ta' Settembru 2006 li temenda d-Direttiva tal-Kunsill 76/768/KEE, dwar il-prodotti kosmetiċi, għall-għanijiet ta’ adattament ta’ l-Anness II tagħha għall-progress tekniku Test b'rilevanza għaż-ŻEE.

text:
                  1.12.2007

                  MT

                  Il-Ġurnal Uffiċjali ta’ l-Unjoni Ewropea

                  257

            DIRETTIVA TAL-KUMMISSJONI 2006/78/KE
      tad-29 ta' Settembru 2006
      li temenda d-Direttiva tal-Kunsill 76/768/KEE, dwar il-prodotti kosmetiċi, għall-għanijiet ta’ adattament ta’ l-Anness II tagħha għall-progress tekniku
      (Test b'rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri dwar prodotti kożmetiċi (1), u b’mod partikolari l-Artikolu 8 (2) tagħha,
      Wara li kkonsultat il-Kumitat Xjentifiku dwar il-Prodotti Kożmetiċi u l-Prodotti Mhux ta' l-Ikel maħsuba għall-Konsumaturi,
      Billi:

                  (1)

                  Prodotti sekondarji ta’ l-annimali li jaqgħu taħt Kategorija 1 materjal jew Kategorija 2 materjal skond ir-Regolament (EK) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jistabbilixxu regoli tas-saħħa dwar prodotti sekondarji ta’ l-annimali, li m’humiex maħsuba għall-konsum uman (2) huma projbiti li jidħlu fil-katina ta’ produzzjoni bħala prodott tekniku, bħalma huwa prodott kożmetiku. Il-materjali ta’ restrizzjoni li huma imposti fuq prodotti kożmetiċi magħmula fil-Komunita' għandhom jiġu estiżi sabiex ikopru prodotti impurtati.

                  (2)

                  Peress li l-materjal ta’ riskju speċifikat iddefinit fl-Anness V mar-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 jistabbilixxi regoli għall-prevenzjoni, kontroll u eradikazzjoni ta’ ċerti enċifalopatiji sponġiformi (3) li jittieħdu huma inklużi fil-Kategorija 1 materjal ipprovdut f’Regolament (KE) Nru 1774/2002, ir-referenza msemmija fl-Anness Nru 419 ta' Anness II għad-Direttiva 76/768/EEC mhix aktar neċessarja.

                  (3)

                  Skond l-Artikolu 22(1) tar-Regolament (KE) Nru 999/2001, id-dispożizzjonijiet ta’ Parti A ta’ l-Anness XI ta’ dak ir-Regolament japplikaw sad-data ta’ adozzjoni ta’ deċiżjoni skond l-Artikolu 5(2) jew (4) tiegħu, wara li Artikolu 8 ta’ dak il-Regolament u Anness V isiru applikabbli.

                  (4)

                  Id-Direttiva Nru 76/768/KEE għandha għalhekk tiġi emendata.

                  (5)

                  Il-miżuri previsti f’din id-Direttiva huma skond l-opinjoni tal-Kumitat Permanenti dwar il-Prodotti Kożmetiċi,

            ADOTTAT DIN ID-DIRETTIVA:
      Artikolu 1
      L-Anness II tad-Direttiva 76/768/KEE, Kapitolu 419 hu mibdul b’ li ġej:

                     “419.

                     Kategorija 1 materjal u Kategorija 2 materjal kif iddefiniti fl-Artikolu 4 u 5 rispettivament tar-Regolament (EK) Nru 1774/2002 tal-Parlament Ewropew u tal-Kunsill (*), u ingredjenti miksuba minnhom.

      Artikolu 2
      1.   L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva sa mhux iktar tard mill-30 ta' Marzu 2007. Għandhom jikkomunikaw minnufih lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.
      Meta l-Istati Membri jadottaw dawk id-dispożizzjonijiet, għandu jkun fihom referenza għal din id-Direttiva, jew ikunu akkumpanjati minn tali referenza, fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fit-tielet jum wara l-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmula fi Brussell, 29 ta' Settembru 2006.

               Għall-Kummissjoni

            Günter VERHEUGEN

               Membru tal-Kummissjoni

         (1)  ĠU L 262, 27.9.1976, p. 169. Id-Direttiva kif l-aħħar emendata bid-Direttiva tal-Kummissjoni 2006/65/KE (ĠU L 198, 20.7.2006, p. 11).

         (2)  ĠU L 273, 10.10.2002, p. 1. Ir-Regolament kif l-aħħar emendat bir-Regolament tal-Kummissjoni (KE) 208/2006 (ĠU L 36, 8.2.2006, p. 25).

         (3)  ĠU L 147, 31.5.2001, p. 1. Ir-Regolament kif l-aħħar emendat bir-Regolament tal-Kummissjoni (KE) 1041/2006 (ĠU L 187, 8.7.2006, p. 10).